Vimbldon: Istorija se menja jer ne igraju Danil Medvedev i Aleksandar Zverev\nPrvi put od 1973. godine, kada je uspostavljena ATP lista, na najprestižnijem Gren slem turniru neće igrati teniseri koji zauzimaju prvu i drugu poziciju – u... 16.06.2022, Sputnik Srbija\nDosad nečuven scenario režirala je britanska vlada, idejom da se ruskim i beloruskim sportistima zabrani učešće, što je direktno uticalo na Medvedeva, reprezentativca Rusije.Sa druge strane, Zverev, iako poreklom Rus, nastupa pod zastavom rodne Nemačke i ne bi doživeo takvu sudbinu, ali je zbog teške povrede zadobijene na Rolan Garosu sprečen da nastupi.U svemu tome, Vimbldon mora da se osloni na čoveka čiji status je takođe bio tema razgovora – Novaka Đokovića.Mnogo se polemisalo o tome da li će Đokoviću biti dozvoljen nastup na Vimbldonu zbog činjenice da nije vakcinisan protiv virusa korona, ali je sasvim jasno da takvo pravilo ne bi došlo u obzir jer bi prestižni turnir time izgubio mnogo.Uz Medvedeva, politički motivisana odluka Vimbldona utiče na osmog tenisera sveta Andreja Rubljova, 23. Karena Hačanova, 38. Aslana Karaceva i 42. Ilju Ivašku, beloruskog takmičara.Vredi podsetiti, Vimbldon je još ranije dobio jednu neslavnu stranicu u istoriji odlukom ATP i VTA da ukinu bodovanje, kao odgovor na suspenziju ruskih i beloruskih takmičara.\nsport, tenis, danil medvedev, aleksander zverev, vimbldon\n© AFP 2022 / WILLIAM WESTZverev i Medvedev\nPrvi put od 1973. godine, kada je uspostavljena ATP lista, na najprestižnijem Gren slem turniru neće igrati teniseri koji zauzimaju prvu i drugu poziciju – u ovom momentu to su Danil Medvedev i Aleksandar Zverev.\nDosad nečuven scenario režirala je britanska vlada, idejom da se ruskim i beloruskim sportistima zabrani učešće, što je direktno uticalo na Medvedeva, reprezentativca Rusije.\nSa druge strane, Zverev, iako poreklom Rus, nastupa pod zastavom rodne Nemačke i ne bi doživeo takvu sudbinu, ali je zbog teške povrede zadobijene na Rolan Garosu sprečen da nastupi.\nU svemu tome, Vimbldon mora da se osloni na čoveka čiji status je takođe bio tema razgovora – Novaka Đokovića.\nMnogo se polemisalo o tome da li će Đokoviću biti dozvoljen nastup na Vimbldonu zbog činjenice da nije vakcinisan protiv virusa korona, ali je sasvim jasno da takvo pravilo ne bi došlo u obzir jer bi prestižni turnir time izgubio mnogo.\nAktuelne okolnosti su učinile da prvi nosioci na turniru budu Đoković i Rafael Nadal, teniski veterani, dok će mlađa garda, doduše ne toliko globalno popularnih tenisera, morati da popuni rupu nastalu izopštavanjem ruskih tenisera.\nUz Medvedeva, politički motivisana odluka Vimbldona utiče na osmog tenisera sveta Andreja Rubljova, 23. Karena Hačanova, 38. Aslana Karaceva i 42. Ilju Ivašku, beloruskog takmičara.\nVredi podsetiti, Vimbldon je još ranije dobio jednu neslavnu stranicu u istoriji odlukom ATP i VTA da ukinu bodovanje, kao odgovor na suspenziju ruskih i beloruskih takmičara.


Idealna ženska zadnjica\nD. C.\t 4. maja 2015. 05:30\nIstraživači su nedavno opet došli do zaključka da muškarce prirodno privlače žene sa vijugavim zadnjicama. Istraživanje je rađeno na Univerzitetu u Teksasu, a zaključeno je da je, teoretski, “optimalan ugao zadnjice” žene za većinu muškaraca – oko 45,5 stepeni, dok većina muškaraca nije fascinirana „prevelikom zadnjicom“.\nOvakva zaobljenost zadnjice imala bi evolucione prednosti u očima muškaraca, jer muškarci podsvesno misle da bi takve žene-devojke lako podnele više trudnoća (mogle bi da rode više dece), smatraju istraživači.\n“Spinalna struktura omogućila bi trudnicama da lako balansiraju svoju težinu preko kukova”, rekao je vođa studije Dejvid Luis, stipendista na Univerzitetu u Ostinu, Teksas, sada psiholog na Univerzitetu Bilkent u Turskoj.\n“Žene sa takvom strukturom lakše bi podnele trudnoću (bolji uslovi za potomstvo) i imale bi manje šanse da pate od povreda kičme ili drugih povreda”, rekao je Dejvid Luis u saopštenju.\nMišljenje muškaraca o „idealnim oblinama“ žena evoluiralo je tokom vekova, a ovo sadašnje verovatno postoji već duže vreme“, primetili su istraživači.\nU istoriji su se muškarcima sviđale žene s velikom zadnjicom i velikim grudima, jer su mislili da će im one omogućiti potomstvo. Kasnije, kako se menjalo mišljenje, menjali su se i pojmovi o „idealnom obliku“ žene.\nDo ovih zaključaka istraživači su došli tako što je studija rađena u dva dela:\nGrupi od 100 muškaraca traženo je da pogledaju slike žena i ocene njihovu privlačnost. Žene sa oblinama zadnjice od 45,5 stepeni u donjem delu leđa – ocenjene su kao najprivlačnije.\nIstraživači su drugoj grupi od 200 muškaraca prikazali slike sa datim stepenom krivine i različitim veličinama zadnjice, ali muškarcima nije bila bitna veličina zadnjice, već zaobljenost.\n“U vezi sa ovim istraživanjem, fascinantno je da je u očima muškaraca lumbalna krivina (pogodna za očuvanje potpomstva) evoluirala u idealnu poželjnu žensku lepotu (standar atraktivnosti)“, naveo je u saopštenju koautor studije Dejvid Bus, profesor psihologije u Ostinu.\nIstraživači zaključuju da je sve više dokaza da je lepota u očima posmatrača – to nije proizvoljna ideja, već ima koherentnu praktičnu prilagodljivu logiku.\nStudija je objavljena u internet izdanju časopisa “Evolution and Human Behavior”.\nevolucija pojma lepoteženska zadnjicazapažanje muškaracamuškarci i ženska lepotaočuvanje vrsterelativna lepotaseks i lepota


Zvezda na kolenima pred "fenjerašem", istorija Radničkog! - Sportske.net\nZvezda na kolenima pred "fenjerašem", istorija Radničkog!\nStadion Rajko Mitić, meč drugoplasirane i poslednjeplasirane ekipe pripao je Radničkom iz Kragujevca sasvim zasluženo. prva pobeda ekipe Radničkog na ovom stadionu.\nZvezda bez titule i trenera!Povreda Predraga Rajkovića!Zašto Radnički igra u Zvezdinim dresovima?Zašto Radnički igra u Zvezdinim dresovima?Kragujevčani vode protiv Zvezde! (KRAJ)\nPrvi poraz Crvene zvezde na svom terenu ove sezone, a sva tri boda odneo je Radnički iz Kragujevca koji je po prvi put u svojoj istoriji slavio na ovom stadionu.\nKragujevčani su danas bili bolji rival od Crvene zvezde, domaći igrači nisu stvarali prilike dok su gosti imali nekoliko izglednih, a dve su rešili Goljović i Stević za pobedu od 2:1!\nKrenuli su fudbaleri Radničkog nešto bojažljivije, ali su nakon 10 minuta preuzeli kontrolu igre u svoje noge. Fudbaleri Zvezde nisu ličili na sebe na ovom meču, verovatno je razlog za to činjenica da je titula izgubljena, ali je i Radnički na drugoj strani ispao pa je danas došao da se nadigrava za Beograđanima.\nPokazali su recept ekipama iz JSL kako treba igrati protiv večitih rivala u Beogradu, imali su danas dosta prostora u kontrama čak i kada su imali igrača manje, a imali su ga dobrih 35 minuta.\nKatai je prvo pripretio dobrim udarcem ka golu danas odličnog Trifunovića, ali je pomenuti golman Radničkog sjajno intervenisao, i ova šansa je bilo sve od Zvezde na ovom meču.\nKrenuli su Kragujevčani ka golu Rajkovića, stvorili nekoliko poluprilika, a onda je usledio taj 40. minut.\nMilovanović i Miljuš su izveli dobar dupli pas, ovaj drugi je došao u situaciju 1 na 1 sa Rajkovićem, golman je odbranio, ali je na loptu natrčao Goljović koji je poslao loptu preko Mbođa i Rajkovića za 1:0!\nOvom prilikom se povredio Rajković, uhvatio se za leđa, i morao je da napusti meč na poluvremenu.\nImali su napadači Radničkog još jednu šansu preko Milovanovića do kraja poluvremena, ali je Rajković reagovao dobro.\nU drugom poluvremenu odlična igra Kragujevčana, ponovo su igrali pametno, čekali fudbalere Zvezde da pogreše na njihovoj polovini, što nije bilo toliko retko.\nMiljuš je imao dobru priliku da poveća na 2:0, ali nije uspeo da uposli Milovanovića na drugoj strani, a dva minuta kasnije Radnički ostaje sa igračem manje.\nKovačević je zaustavio napad Zvezde, dobio direktan crveni karton, pa je Zvezda imala i igrača više do kraja meča.\nIpak, to nije zaustavilo Radnički koji je imao još par prilika do kraja ove utakmice da dokrajči Zvezdu.\nIgrao se 67. minut, Milovanović je prošao po levoj strani, dodao loptu do sjajnog Stevića koji je najviši u skoku i koji donosi radničkom prednost od 2:0!\nNije Zvezda imala prilike sve do 82. minuta kada sudija pokazuje na belu tačku. Rosić je igrao rukom, Ristić je pogodio za 2:1 i tako doneo nadu Zvezdi da može barem do boda u susretu sa poslednjeplasiranom ekipom JSL koja će sigurno naredne sezone igrati u drugom rangu takmičenja.\nImao je Orlandić jednu dobru priliku, sjajno je intervenisao Trifunović koji je postao pravi junak Kragujevčana danas.\nDakle, Radnički slavi, sasvim zaslužena pobeda iako je ekipa odavno već ispala u niži rang takmičenja.\nGolove pogledajte ovde, tok meča ovde.\nPuklo - Zvezdi propao posao vredan dva miliona evra!


Evropska unija je danas donirala terensko vozilo u vrijednosti 57,400.00 KM Ministarstvu unutrašnjih poslova Bosansko-podrinjskog kantona Goražde.\nDonacija je dio kontinuirane podrške EU policijskim agencijama u BiH u obavljanju svakodnevnih operacija na terenu. Na događaju primopredaje u Goraždu, ključeve vozila predstavnicima MUP-a Bosansko-podrinjskog kantona Goražde je uručio šef Sekcije operacija za pravosuđe, unutarnje poslove i reformu javne uprave Delegacije Evropske unije u Bosni i Hercegovini, Nicolas Bizel u prisustvu savjetnika ministra sigurnosti, Saše Kecmana.\nZahvaljujući pomoći Evropske unije, omogućen je rad i upravljanje privremenim prihvatnim centrima u BiH, uključujući nedavno otvoreni privremeni prihvatni centar Lipa. Kroz fondove Evropske unije, migrantima koji borave u BiH se obezbjeđuje hrana i voda, sanitarni uvjeti, odjeća i psihološko savjetovanje, te pristup obrazovanju i zdravstvenim uslugama. Donirana sredstva se koriste i za nabavku opreme i pružanje stručne podrške Ministarstvu sigurnosti BiH, Službi za poslove sa strancima BiH, Graničnoj policiji i Sektoru za azil BiH, Državnoj agenciji za istrage i zaštitu (SIPA), MUP-u Unsko-sanskog kantona, Zapadnohercegovačkog kantona i drugim agencijama i institucijama u državi.


Premjerna predstava omladine volonterskog kluba Crvenog krsta Crne Gore\n"Posmatrač" promoviše - humane vrijednosti!\nOmladina volonterskog kluba Crvenog krsta Crne Gore premijerno će večeras od 20 u velikoj sali KIC "Budo Tomović" odigrati predstavu "Posmatrač".\nKomad, u režiji Jelene Šaković, ima za cilj promociju humanih vrijednosti i principa na kojima se zasniva rad organizacije. Kroz svakodnevne životne situacije, scene iz kafića, porodičnog doma, sa fakulteta... mladi su uspjeli da ukažu na ozbiljne društvene probleme ali i položaj određenih grupacija. Oni istovremeno nude rešenja, pozivaju na akciju i poštovanje principa: humanosti, dobrovoljnosti, nezavisnosti, neutralnosti, jedinstva, univerzalnosti i nepristrasnosti.\nPredstava je rezultat višemjesečnog rada grupe volontera koji su početkom ove godine formirali dramski klub Crvenog krsta sa željom da na kreativan način doprinesu misiji organizcije. Oni su zajedno radili na tekstu, režiji, a većina njih će se po prvi put i oprobati u ulogama koje su sami osmislili.


Kako smo bili Evropa - TV manijak - Nedeljnik Vreme\nNakon završetka Evrosonga saznali smo nekoliko stvari o sebi.\nJavni servis je u stanju da funkcioniše na svetskom nivou, mada je kvalitet slike u prenosu na HRT-u bio bolji od našeg u Beogradu. Ipak, sve je funkcionisalo, nije nestajalo struje, voditelji su izgurali program i glasanje, publika je navijala, niko nije prebijao pedere i uopšte – ceo Beograd je izgledao kao savremena evropska prestonica. Nismo baš bili "centar sveta", počela su i preterivanja, ali bili smo mi, samo malko bolji, umiveniji i kulturniji.\nPlašim se da Evrosong u Beogradu ne ostane upamćen kao Olimpijada u Sarajevu 1984, kao tužna anomalija. Uoči balkanske tragedije, jedan gradić, koji je kasnije postao simbol rata, opsade i tragedije, bio je "centar sveta" i Sarajlije su sa ponosom govorile kako su autobusi i tramvaji dolazili na vreme, po gradu nije bilo đubreta, a kafići su radili tokom cele noći.\nTako je bilo ovih dana u Beogradu – stranci i strankinje u šetnji, suveniri na ulicama, zadovoljni hotelijeri i taksisti.\nNoć izbora pesme Evrovizije obeležile su i najavne TV minijature autora Borisa Miljkovića. Mislim da je to bio najbolji i najkreativniji deo Evrosonga, jer smo koncerte u Areni gledali i ranije, a transmisiona tehnika se iznajmi, iskoristi i ode. Miljković je uspeo da osmisli koncept razglednice iz Beograda, koji je praktično nova i pomalo egzotična tačka na turističkoj mapi Evrope. Svaka zemlja je tokom polufinala i finala dobila svoju TV najavu, tokom koje se nameštala scenografija za nastup, a mi smo videli razglednicu koju su stranci poslali iz Beograda. Ne znam koliko su tekstovi autentični, ali stranci su primetili devojke, hranu, izraze, atmosferu, reke, ljubazne domaćine – i još gomilu stvari. Međutim, puko nabrajanje bi bilo dosadno i medijski nepismeno, pa su najave originalno i duhovito osmišljene kao artistički performansi. Moja omiljena najava je za Tursku gde dva kuvara uz pomoć jagoda, banana i ražnjića, sve mljackajući naprave, konačno, tursku zastavu. Inače, svetski dizajneri su u nekoliko navrata ovu zastavu birali kao idealnu zbog kombinacije boja, simbola i mogućnosti kreativnih improvizacija. Međutim, Boris je uspeo, očigledno zahvaljujući ogromnom iskustvu na televiziji i u marketingu, da ne zaluta u artizam. Kao što rekoh, čak je i RTS počeo tih dana da liči na ozbiljan svetski javni servis – iz prostog razloga, što se na savremen način bavio svetskim temama. Odjednom smo imali prodor tog sveta u Beograd i na RTS, tog sveta kojim nas plaše, koji nam otima Kosovo i neprekidno želi da nas nekako nasamari.\nProblem je nastao u trenutku kada su učesnici otpevali pesme, kada su sve razglednice poslate i kada su voditelji najavili spot – o nama. Evrovizijska izborna tišina. Posle briljantnih i duhovitih najava, tada smo videli one klasične pejzaže bez ljudi, onaj užas koji smo emitovali na CNN–u u pokušaju da promovišemo turizam u Srbiji. Znate ono – teče reka, pa prhne ptičica, pa neki čovek u daljini, da l’ peca, da l’ samo stoji nako, pa Beograd, al’ iz aviona – kao da smo bože me oprosti poplavljeni, a Ban Ki Mun nas nadleće ko Burmu. Na sreću, gosti su oduševljeni Srbijom i Beogradom, pa će možda ta usmena reklama (u duhu naše usmene književnosti) učiniti za naš turizam više od spota na CNN-u.\nSrbija stvarno deluje kao neka Evropska Interzona gde je sve moguće, gde ste istovremeno u Evropi, ali i van nje, svojevrsni Šangri La ili Tiuana, gde odete kada želite da pobegnete od stvarnosti.\nElem, tek Evrosong nam je pokazao koliko smo u televizijskom smislu stagnirali. Nije neophodno da svakoga dana imamo spektakl u Areni, biće dovoljno da na televiziji počnu te promene u slici koje svi priželjkujemo. Televizija menja svest ljudi postepeno, kao u "Kući snova" kada vidite kako se na savremen način gradi kuća. Mora da se sluša inženjer, nema one građevinske improvizacije, znate kad vam domaćin objašnjava svoju dvospratnu arhitektonsku anomaliju rečima – ma kakav projekat, to smo kum i ja nešto kombinovali! Televizijski Evrosong je takođe pokazao da dobra televizija znači poštovanje evropskih propisa i pravila, prihvatanje standarda i kontrolu njihove primene.\nImali smo ovde baju Stokselijusa, koji je bio visoki komesar za Evrosong, pa naši majstori nisu mogli da kombinuju sa kumom. Verovali ili ne, RTS je praktično pre naše vlade potpisao i primenio neki sporazum sa Evropom – sa evidentnim pozitivnim efektom koji smo svi videli. No, izabrati najbolju pesmu Evrope neuporedivo je lakše nego saznati kako će izgledati buduća vlada u Srbiji. To je sasvim druga pesma…


Vučić podelio ministrima knjige s posvetom\nBeta 29. maja 2017. 13:50\nPremijer Aleksandar Vučić danas je poslednji put predsedavao sednicom Vlade, pre nego što će preuzeti dužnost predsednika Srbije i tom prilikom ministrima podelio knjige sa posvetom.\n„Napisao sam šta bi možda mogli da promene. Poželeo sam svima puno sreće i uspeha“, rekao je Vučić.\nVučić je najavio da će sutra podneti izveštaj o radu vlade i da će reći šta smatra da su njeni zadaci u narednom periodu.\n„Najvažnije je da se sačuva disciplina i odgovornost u trošenju novca. Ne sme da se troši više od onoga što ima i da se izlazi svima u susret“, rekao je danas Vučić posle poslednje sednice Vlade kojom je predsedavao.\nOn je rekao da još nije odlučio ko će biti novi premijer.\n„Još traju razgovori, biće ih i u narednim danima, sve teče svojim tokom“, rekao je Vučić i napomenuo da je za njega prekosutra važan dan kada će kao novoizabrani predsednik Srbije polagati zakletvu pred poslanicima i preuzeti tu dužnost.\nVučić je izjavio i da misli da je predsednik Tomislav Nikolić emotivno istupio kada je rekao da se nada da će Srbija i Republika Srpska „jednog dana biti isto“, ali da to ne znači da Srbija ne poštuje integritet Bosne i Hercegovine.\n„Mi svi volimo Republiku Srpsku, ali je naša obaveza da veoma poštujemo integritet BiH. To je naša budućnost. Moramo da živimo sa Bošnjacima, to je naša politika. Živećemo zajedno sa njima i u Srbiji i u BiH. Imamo zajedničku budućnost i verujem da i jedni i drugi to sve bolje i sve više vide“, rekao je Vučić u Vladi Srbije.\nPredsednik Srbije Tomislav Nikolić rekao je prošle nedelje na mostu Bratoljub, koji spaja Bratunac u Republici Srpskoj i Ljuboviju u Srbiji, da se iskreno nada da će Srbija i Republika Srpska jednoga dana „biti jedno“.\n„Na svu sreću, još uvek ne hapse Srbe za izrečene zelje“, rekao je Nikolić novinarima posle obilaska radova na mostu i istakao da je ponosan što konačno i u Srbiji i u RS postoje rukovodstva koja misle na oba dela srpskog naroda istovremeno.


фебруар | 2020 | Eko-NEC Milisav PAJEVIĆ\nAkcija besplatne podele kanti za odlaganje reciklabilnog otpada u naselju Altina kod Zemuna\nPredsednik opštine Zemun Dejan Matić, zamenik predsednika opštine Zemun Damir Kovačević i direktor JKP „Gradska čistoća” Marko Popadić danas su sa saradnicima ovog preduzeća učestvovali u akciji besplatne podele kanti za odlaganje reciklabilnog otpada domaćinstvima u naselju Altina.\nKako je saopšteno iz opštine Zemun, tokom vikenda biće podeljeno oko 500 kanti za potrebe odlaganja otpada za reciklažu, a u planu je da se u narednih nekoliko meseci podeli 26 hiljada kanti u Zemunu.\nMatić je rekao da ova akcija ima za cilj da ukaže na značaj reciklaže i koliko je važno da sugrađani steknu naviku da odvajaju otpad.\n– Korist od reciklaže je mnogostruka. Ona doprinosi održanju obnovljivih izvora energije i štedi državne resurse. Nije lako usvajati nove navike, ali moramo se ponašati odgovorno prema generacijama koje dolaze. Svakodnevno smo na terenu, a sve one sugrađane koje ne zateknemo kod kuće obavestićemo naknadno da u zemunskom pogonu „Gradske čistoće” mogu preuzeti kantu. Sprovodeći jedinstvenu politiku Vlade Republike Srbije, Grada Beograda i gradskih opština i nadalje ćemo organizovati akcije koje u prvi plan stavljaju zaštitu i očuvanje životne sredine, rekao je Matić i zahvalio JKP „Gradska čistoća” na saradnji u dosadašnjim zajedničkim akcijama.\nU narednom periodu plave kante za otpad namenjene reciklaži dobiće individualna domaćinstva u svim zemunskim naseljima.\nVlasnici domaćinstava koja dobiju kante u obavezi su da ih ostave ispred svoje kapije svakog drugog ponedeljka od 6.30 časova.\nU plave kante se odlaže samo reciklažni otpad, poput flaša, aluminijumskih limenki, kartona, tetrapaka i novina.\nU Crnoj Gori se Zakon o ograničavanju upotrebe duvanskih proizvoda uglavnom poštuje\nMinistar zdravlja u Vladi Crne Gore Kenan Hrapović je podneo Vladi Crne Gore Usmenu informaciju o sprovođenju Zakona o ograničavanju upotrebe duvanskih proizvoda.\nU raspravi je konstatovano da se Zakon o ograničavanju upotrebe duvanskih proizvoda uglavnom poštuje, te da su subjektima kod kojih je utvrđeno kršenje zakonskih odredbi određivane propisane kazne.\nI ovom prilikom, Vlada Crne Gore je iskazala odlučnost i istrajnost u primeni Zakona o ograničavanju upotrebe duvanskih proizvoda, kao i podršku nadležnim organima u obavljanju kontinuiranog inspekcijskog nadzora i doslednog sprovođenja propisanih normi.\nGrad Užice izdvojio ukupno 40 miliona dinara za mere energetske efikasnosti\nJavni poziv za mere energetske efikasnosti otvoren je do 26. marta, a rok za završetak radova za građane koji dobiju sredstva je 15. oktobar ove godine.\nPomoćnik gradonačelnika Užica Nemanja Nešić je istakao da je Grad Užice jedan od lidera u Srbiji po pitanju mera koje se sprovode u cilju unapređenja kvaliteta vazduha.\n„Grad Užice je za sufinansiranjem mera energetske efikasnosti na porodičnim kućama i stambenim zgradama krenuo 2015. godine, i danas nakon pet godina, izdvajamo deset puta veća sredstva u te svrhe. Cilj nam je da omogućimo sugrađanima, koji budu imali želje da se jave na ovaj konkurs, da dobiju sredstva, jer su mere energetske efikasnosti jedan od kamena temeljaca rešavanja pitanja aerozagađenja u gradu Užicu“.\nČlanica Gradskog veća zadužena za oblast zaštite životne sredine Nada Jovičić rekla je da se dokumenta za prijavu mogu preuzeti na zvaničnoj internet stranici Grada Užica i u kancelarijama Odeljenja za zaštitu životne sredine i održivi razvoj.\n„Na konkursu se mogu prijaviti vlasnici porodičnih stambenih objekta koji su izgrađeni na gradskom području u prvoj, drugoj ili trećoj stambenoj zoni. Za sufinansiranje nabavke i ugradnje materijala za izolaciju spoljnih zidova na porodičnim stambenim objektima opredeljeno 12.000.000 dinara, za nabavku i ugradnju stolarije sa odgovarajućim termičkim svojstvima na porodičnim stambenim objektima 8.000.000 dinara, 2.000.000 dinara je predviđeno i za nabavku kotlova ili etažnih peći na drvni pelet za porodične stambene objekte. Za nabavku kotlova na gas, za porodične stambene objekte opredeljeno je 14.000.000 dinara, dok je za nabavku kotlova na gas za stanove u stambenim zgradama 3.500.000 dinara“ navela je Jovičić.\nSvetlana Drakul, rukovodilac odeljenja za zaštitu životne sredine i održivi razvoj je analizirajući konkurse iz prethodnih godina navela da su građani najviše poteškoća imali prilikom popunjavanja prijavnog obrasca, koji je ove godine pojednostavljen tako da će oni sada popunjavati samo osnovne informacije. “\nNovine javnog konkursa su da energetsko stanje objekta komisija popunjava na terenu, potvrde od JP „Užice gasa“ o tehničkim mogućnostima za priključak na gas kao i od JKP „Gradska toplana“ da ne postoji tehnički uslovi za priključenje na toplovod, umesto građana pribavlja gradska služba“, rekla je Drakul.\nInfo dan o merama energetske efikanosti biće održan 5. marta u 12 časova u Svečanoj sali Gradske kuće, gde će sugrađani moći da dobiju sve informacije o uslovima konkursa.\nVlada Crne Gore istrajna da spreči nelegalne aktivnosti u šumarstvu\nVlada Crne Gore usvojila je Izveštaj o realizaciji Akcionog plana za sprečavanje bespravnih aktivnosti u šumarstvu za period 2019-2021. , za 2019. godinu.\nKonstatovano je da je međuresorsko Koordinaciono telo, koje čine predstavnici Ministarstva poljoprivrede i ruralnog razvoja, Uprave za šume, Uprave policije, Vrhovnog državnog tužilaštva, Uprave za inspekcijske poslove, Uprave carina, Poreske uprave i NVO sektora, sprovelo Akcioni plan koji sadrži preventivne mere – čiji je cilj predupređivanje pojava koje spadaju u nelegalne aktivnosti; mere monitoringa i detekcije – čiji je cilj aktivno praćenje i otkrivanje nelegalnih aktivnosti; i represivne mere – čiji je cilj osiguravanje da počinioci nelegalnih aktivnosti budu procesuirani i kažnjeni na adekvatan način.\nU raspravi je konstatovano da pojedine nadležne institucije neadekvatno reaguju u predmetima koji se tiču kršenja zakona u oblasti šumarstva.\nVlada Crne Gore, budući da je reč o značajnom državnom resursu, poziva Tužilaštvo da aktuelizuje rad na predmetima koji su pokrenuti, a koji se tiču kršenja zakona u oblasti šumarstva.\nPokreće se platforma za opštedruštveni dijalog „Ciljevi održivog razvoja za sve”\nPokretanje platforme za opštedruštveni dijalog „Ciljevi održivog razvoja za sve”, koju zajednički finansiraju švajcarska i nemačka razvojna saradnja, SDC i GIZ, a u okviru projekta „Reforma javnih finansija – Agenda 2030, održaće se u prostoru „Dorćol Platz” u Beogradu, 4. marta u trajanju od 09:00 do 13:30 časova\nPlatforma za opštedruštveni dijalog „Ciljevi održivog razvoja za sve” prepoznaje ključnu ulogu nedržavnih aktera u ostvarivanju ciljeva održivog razvoja i realizaciji Agende 2030.\nCilj platforme je da okupi aktere iz civilnog društva, poslovnog sektora, akademske i istraživačke zajednice, medija i građana i pokrene široku i inkluzivnu debatu o razvojnim prioritetima Srbije.\nPlatforma je organizovana u tri komponente od kojih se svaka fokusira na jednu od tri dimenzije održivosti: socijalnu, ekonomsku i ekološku.\nOrganizacije civilnog društva koje će upravljati i koordinisati platformom su: FondacijaAna i Vlade Divac, u partnerstvu sa Fondacijom Centar za Demokratiju (za socijalnu dimenziju), Centar za visoke ekonomske studije u partnerstvu sa Timočkim omladinskim centrom (za ekonomsku dimenziju) i Beogradska otvorena škola u partnerstvu sa Beogradskim fondom za političku izuzetnost (za ekološku dimenziju).\nSvaki od tri koordinatora biće odgovoran za pokretanje i usmeravanje inkluzivnog i participativnog javnog dijaloga kako na nacionalnom, tako i na lokalnom nivou, na temu razvojnih prioriteta Srbije i radiće na uključivanju prioriteta nedržavnih aktera u procese izrade razvojnih politika.\nSekretarijat za zaštitu životne sredine Beograda pružiće podršku pobednicima „Klimatona”\n– Zahvaljujući „Klimatonu”, Grad Beograd je dobio odlične predloge projekata. Sekretarijat za zaštitu životne sredine podržaće ove mlade ljude da svoje ideje pretoče u stvarnost, istakla je Vilotijevićeva.\nMože li se u Srbiji poboljšati otkrivanje, procesuiranje i sankcionisanje prestupa vezanih za divlje vrste?\n„Cilj treninga jeste pre svega da se jačaju kapaciteti u policiji – da sprovode istrage i otkrivaju dela koja se tiču divljih vrsta i njihovih staništa. Pre svega se misli na ilegalnu trgovinu, krivolov i sva dela koja se javljaju kao posledica organizovanog kriminala i korupcije. Vrlo je bitno što su inspektori bili zajedno sa tužiocima i sudijama osnovnih sudova iz većeg dela Srbije kako bi zajedno razmenili iskustva i ideje, i upoznali se sa osnovama koje se tiču CITES konvencije i takozvanog wildlife kriminala”, zaključuje Pavle Jovanović iz Ministarstva zaštite životne sredine.\nU Nišu održana obuka u vezi dostavljanja podataka za Nacionalni registar izvora zagađivanja\nAgencija za zaštitu životne sredine je u saradnji sa Privrednom komorom Srbije i Regionalnom privrednom komorom Nišavskog, Pirotskog i Topličkog okruga u Nišu juče održala stručnu obuku u vezi zakonskih obaveza i načina dostavljanja podataka Nacionalnom registru izvora zagađivanja Agencije za zaštitu životne sredine.\nPosebna pažnja posvećena je izmenama Pravilnika o obrascu dnevne evidencije i godišnjeg izveštaja o otpadu sa uputstvom za njegovo popunjavanje (Službeni glasnik RS br. 7/2020).\nOvom skupu prisustvovalo je stotinak predstavnika preduzeća – operatera za upravljanje otpadom iz ovog okruga.\nSledeća radionica na istu temu biće održana u sredu, 4. marta u Novom Sadu u Amfiteatru Sportskog i poslovnog centara Vojvodina.\nVlada Crne Gore i NVO „Green Home“ unapređuju saradnju u oblasti zaštite životne sredine\nSadržajan i konstruktivan razgovor o pitanjima zaštite životne sredine predsednika Vlade Crne Gore Duška Markovića i predstavnica Green Homa, na čelu sa izvršnom direktoricom Natašom Kovačević, rezultirao je konkretnim sugestijama i predlozima Vladi i administraciji u cilju unapređenja stanja u ovoj oblasti, ocenili su iz Vlade Crne Gore.\nNa sastanku organizovanom u okviru inicijative Savez za Evropu, razgovarano je o kvalitetu voda, pitanjima devastacije reka, diversifikaciji energetskih izvora u kontekstu očuvanja vodotoka, zaštiti mora, tretiranju otpada kao i o klimatskim promenama.\nSagovornici su se saglasili da je važno dalje unapređivati zakonodavstvo, pooštriti kaznene mere i kaznenu politiku, kao i podizati svest građana o značaju odgovornijeg ponašanja prema životnoj sredini.\nTakođe, zajednički je konstatovana neophodnost jačanja institucionalnog potencijala u cilju kvalitetnijeg odgovora na izazove očuvanja zaštite životne sredine.\nIz Vlade Crne Gore poručuju da će razmotriti sve dobijene sugestije na kojima će kroz dalju saradnju i komunikaciju raditi nadležni resori.\nSastanku su prisustvovali i potpredsednik Vlade za ekonomsku politiku i finansijski sistem Milutin Simović, državna sekretarka u Ministarstvu održivog razvoja i turizma Dragana Čenić, generalna direktorica Direktorata za životnu sredinu u Ministarstvu održivog razvoja i turizma i pregovarač za poglavlje 27 Ivana Vojinović kao i glavni pregovarač sa EU Aleksandar Drljević.\nIz NVO Green home su saopštili da su sa premijerom razgovarali o temama koje su široko društveno prepoznate kao problematične, prije svega upravljanju otpadom, vodama, šumskim resursima i zaštićenim područjima, gde su kako su kazali, usaglasili naredne korake, a u cilju očuvanja prirodnih resursa Crne Gore i sprovođenju principa održivog razvoja u praksi.\nPosebno je, dodaju, bilo reči o problematici malih hidroelektrana, gde su problematizovana pitanja na reci Lještanici i Vinickoj, ali i drugih oštećenja prirodnih vrednosti koje su u prethodnom periodu nastale na rekama severa Crne Gore, poput Tare i Lima.\n– Za pitanja upravljanja otpadom usaglasili smo se da, pored privremenih rešenja, pristup u upravljanju otpadom mora biti reformistički, uključujući formiranje posebnih nadzornih službi za primjenu kaznene politike u dužem vremenskom roku, kazali su iz te NVO.\n– I to u smislu ubrzanja dinamike proglašavanja prvog zaštićenog područja u moru, ali i zaštiti šuma, klimatskoj politici, ozelenjavanja energetskog sektora, odnosno zajedničkom i blagovremenom planiranju sprovođenja obaveza iz „Zelenog sporazuma“ EU, rekli su iz NVO Green home.\nObeležen Međunarodni dan polarnih medveda


Članovi AIESEC Italija posetili Zaječar | TV Istok\nČlanovi AIESEC Italija posetili Zaječar\nDate: 11 јануара, 2019\nSedamnaestoro članova koji vode i koordinišu nacionalnim AIESEC timom u Italiji posetilo je Zaječar. Osim što su vreme provedeno u Timočkoj Krajini iskoristili u planiranju i radu, odavde će poneti i lepe uspomene.\n“Nas sedamnaestoro ovde, to je nacionalni tim koji vodi i koordiniše aktivnosti celog AIESEC-a u Italiji, smo ovde da bismo planirali strateški 2019. godinu. Ja sam rođeni Zaječarac, te mi je pre svega bila jako velika čast da dovedem svoj tim u moj grad, da im pokažem mesto odakle sam i da vide koliko je zapravno istočna Srbija lepa. Proveli smo ovde Badnje veče i Božić, pa su imali priliku da se upoznaju sa tradicijama kraja, da vide kako mi to proslavljamo jedan od najvećih hrišćanskih praznika. Putovali smo po regionu, išli do Gamzigradske Banje, Romulijane, Borskog jezera i sa te strane je bilo predivno, dok smo sa druge strane imali jako efikasan i produktivan rad te smo napravili strategiju kako će to zapravo organizacija izgledati naredne godine”, rekao je Dušan Stojković, predsednik AIESEC-a Italija.\nGrad Zaječar će uvek pružiti podršku organizacijama koje se bave mladima i njihovim aktivnostima, rekao je Milan Stanković, pomoćnik gradonačelnika.\n“Nama je velika čast da ugostimo AIESEC organizaciju. Grad Zaječar će uvek pružiti podršku organizacijama koje se bave mladima i njihovim aktivnostima”, rekao je Milan Stanković, pomoćnik gradonačelnika.\nAIESEC je najveća svetska organizacija vođena od strane mladih koja se bavi razmenom studenata u celom svetu. Ona postoji u više od 120 zemalja sveta i organizuje mrežu volonterskih kancelarija na lokalnom nivou koja omogućava mladim ljudima da idu na stručne prakse u inostranstvu.\nPrevious : Putevi Srbije: 1800 putаrа nа terenu\nNext : ZAJEČAR: Više ulaganja u sport


Astroloji | Radio Mbosna.eu\nMaska od mandarine za mladost i ljepotu\nStanivuković kandidat za gradonačelnika Banja Luke\nDa li je ovo medicinski fenomen? Žena rodila braću blizance, ali jedan je bio 10 godina stariji\nVremenska prognoza ,danas sunčano vrijeme,a sutra opet promjena\nČaj od ovih biljaka liječi sve ženske bolesti, dok pijete ovo ginekolog vam neće trebati!\nVraćaju se oštrije mjere u BiH? Hitno se oglasio Milorad Dodik: Evo šta slijedi\nOglasio se krizni štab: Evo kad se ponovo uvode restriktivne mjere, upozorenje građanima!\nPočeo sastanak delegacija EU, HDZ-a i SDA\nKonačno: Evropska komisija preporučuje ukidanje ograničenja putovanja za građane BiH od 1. jula\nDodik: BiH nikad neće u NATO\nDodik: Hitno deportovati sve migrante iz BiH\nKolekcija Mara – Adnan Hajrulahović Haad\nElmedin Konaković u samoizolaciji


Đilas pravi svoju partiju, DS nestaje sa političke scene?! – SRPSKI NARODNI INFO\nĐilas pravi svoju partiju, DS nestaje sa političke scene?!\nMedijski tajkun i bivši vođa demokrata Dragan Đilas najavio je osnivanje svoje partije * Ukoliko se to zaista i dogodi, njegova partija može da računa samo na “žute” kadrove što znači da će ono malo preostalog članstva bankrotiranog DS-a “preleteti” odmah u njegovu partiju * Analitičari kažu da će se Đilasov tzv. Savez za Srbiju sasvim sigurno raspasti ukoliko Đilas osnuje svoju stranku odnosno da će SzS “usisati” sve sadašnje i bivše demokrate koji čine čak 90% tog “žutog” saveza\nStvari dobro funkcionišu u Savezu za Srbiju, rekao je danas Dragan Đilas. Đilas je rekao da je i statutom SzS predviđ * eno da on u nekom razumnom roku napravi svoju organizaciju unutar saveza, i da jeste da izgleda “malo prepotentno da se u tom savezu nalazi deset organizacija i Dragan Đilas”, ali, kako je objasnio, sada fokus nije na tome.\n“Napraviću, biće, ali u ovom trenutku pitanje je i fokus kako da se ova vlast zaustavi”, dodao je.\nOn je ocenio i da se opozicija “dosta ukrupnila”, i da su ostali još građanski blok 381 i SDS, sa kojima se zajedno pojavljuju i sarađuju.\nOn je ocenio i da su ljudi “konačno prihvatili da se u toj grupi stranaka nalaze i stranke desnice i levice zajedno” i da je i to jedno od mogućih rešenja.\n“Verujem da će doći do ukrupnjavanja. Jos i DSS treba da se izjasni, samo je pitanje do kojeg broja ljudi ćemo doći. To je težak posao, mnogo izazova, mnogo situacija.. biće još problema, ali siguran sam da ćemo pobediti”, kazao je.\n“Oseća se veliki strah na lokalu”\nIzbori nisu odraz raspoloženja građana prema opoziciji, i opozicija nema gde da ponudi rešenja jer je za nju medijski prostor gotovo zatvoren, rekao je Đilas. Za prebijanje Borka Stefanovića odgovoran je, kako je ocenio, predsednik Aleksandar Vučić zbog svega što govori.\n“Njegova je odgovornost zbog svega što govori, stepen kriminalizacije društva je ogroman, i ova tri čoveka (koja su napala Stefanovića) nisu to spontano uradili, već su bili organizovani da tu čekaju, i mi hoćemo da vidimo ko su ti ljudi”, kazao je on.\nNakon napada u Kruševcu, napadači jesu uhapšeni, ali ostaje veliki strah na lokalu, kaže Đilas. “Nema Kruševac tri lokalna kriminalca, već desetine, dvojica jesu uhapšena, ali se ostali šetaju, i ljudi se tamo sada boje”.\nOn je dodao da su “ljudi u neviđenom strahu” i u drugim gradovima.\nVučić konstantno kreira “sliku zemlje koja je laž, stalno govori neistine, bilo koju oblast da uzmete”, dodao je.\n“U ovakvoj situaciji straha, krađe glasova izbori nisu odraz raspoloženja građana prema opoziciji… Mi dajemo konkretna rešenja, ali pitanje je ko može da ih čuje. Oko 50 odsto Srbije nema internet… Gde da ponudimo rešenja, oni imaju pet nacionalnih televizija i pričaju šta hoće”, rekao je.\nKada bi ljudi mogli da čuju opoziciju…\nĐilas je naveo da kada bi ljudi mogli da čuju opoziciju i ideje koje imaju podrška bi bila veća, ali je istakao i da ona ni danas nije mala.\n“Sve više ljudi nam prilazi, i to narasta kao velika grudva snega koja će na kraju pobediti”, kazao je.\nGovoreći o nedavnim lokalnim izborima u tri opštine, on je objasnio da iubore u Lučanima SzS nije bojkotovao jer su ti izbori raspisani u zakonskom roku.\nGovoreći o bivšim funkckionerima koji su prešli u vladajuće stranke, on je rekao da to jeste njihova krivica.\n“Danas kad vidimo ko je sve iz opozicionih stranaka na glavnim mestima na lokalu i u institucijama, jeste, mi smo krivi što smo prihvatali takve ljude.. i treba da se izvinimo građana… ali oni danas više nisu ovde, oni su danas u SNS”, rekao je on.\nSrpski i kosovski režim hrane jedan drugog\nSrpski i kosovski režim hrane jedan drugog, ocenjuje Đilas.\nImamo i međunarodnu zajednicu u svemu tome sa svojim obećanjima, s jedne i druge strane su ljude koji su učestvovali u ratnim zločinima ili huškali na njih, kaže on i dodaje da spor neće moći tako da se reši, već da dijalogom mora da se izađe iz kruga mržnje dva naroda jednog prema drugom.


Bivši politički osuđenici traže da se osudi komunizam\nPolitički osuđenici iz deset bivših komunističkih zemalja zatražili su danas na međunarodnom kongresu u Rumuniji da Evropski parlament osudi komunizam, kao što je to učinjeno s fašizmom, "jer su obe ideologije prouzrokovale jednako velika stradanja".\nUčesnici iz deset bivših komunističkih zemalja okupili su se ovog vikenda u rumunskom gradu Brašov na kongresu Međunarodne asocijacije bivših osuđenika i politički progonjenih za vreme komunističkog režima.\nBivši politički osuđenici iz Albanije, Bosne i Hercegovine, Češke, Hrvatske, Letonije, Mađarske, Moldavije, Nemačke, Slovačke i Rumunije usvojili su rezoluciju u kojoj traže da Evropski parlament osudi komunizam.\nRezolucija će biti upućena Evropskom parlamentu i svim drugim evropskim institucijama.\n"Odlučno osuđujemo nacional-socijalizam, ali ne možemo prihvatiti da komunistički režim bude blaže tretiran", izjavio je predsednik Međunarodne asocijacije bivših optuženika u komunističkom režimu Jure Knezović, prenosi danas štampa.\nDodao je da "bivši politički osuđenici traže da se osudi komunizam u celini, a ne samo staljinizam i lenjinizam".\nPrema podacima istoričara, u komunističkim zatvorima bilo je oko dva miliona Rumuna, a koliko njih je poginulo još uvek nije poznato, jer se i sada pronalaze leševi nestalih, koji su ubijani bez formalnog komunističkog suda.


Fabrika obuće u Derventi\nI dok Evropska banka za obnovu i razvoj u svom izvještaju navodi kako se okruženje za mala i srednja preduzeća na Zapadnom Balkanu popravlja, privrednici u BiH suočavaju se i dalje s brojnim poteškoćama. Mala i srednja preduzeća čine 99 posto kompanija u BiH i oni zapošljavaju dvije trećine radne snage, odnosno, 64 posto zaposlenih u zemlji.\nSlobodan Nešković koji u BiH zastupa Privrednu komoru Švedske i Norveške, ali i poslovne interese bh. kompanija u tim zemljama, za Radio Slobodna Evropa iznosi koje su to prepreke s kojima se suočavaju privrednici.\n„Administrativne barijere, politička struktura, poslovno okruženje, finansijski sektor, banke komercijalne, nema pristupa finansijama, birokratija, korupcija, nefunkcionisanje pravnog sistema, ali eto optimisti smo“, dodaje on.\n„Značaj malih i srednjih preduzeća treba podići na veći nivo. Oni su najveći poslodavci, a javnost malo zna o njihovim problemima jer smo koncentrisani na velika preduzeća i problem je prevelik fokus države na preduzeća u javnom vlasništvu“, navodi Šarović za Radio Slobodna Evropa.\n„Prave se teškoće tamo gdje ih nema. Na primjer EUR 1 (obrazac o porijeklu robe), izvozni dokument koji se dobija u svim zemljama EU bez ikakvih problema i da ne kažem da se stimulišu privrednici za izvoz, ovdje se mora napraviti elaborat da bi se dobio EUR 1 i onda to ljudi izbjegavaju na druge načine, jer vjerovatno postoje neke druge kompanije koje mogu izvoziti bez EUR 1 i to su ti problemi“, objašnjava on.\n„Osnovna je ideja da se poboljša poslovni ambijent, da se rastereti privreda, da se otvori mogućnost povećanja plata radnicima. Te plate rastu već, i treba da rastu, mi nismo protiv toga, ali cijenimo da i država treba da nam da vjetar u leđa da bi to realizirali“, kaže predsjednik Udruženja poslodavaca Federacije BiH Adnan Smailbegović.\nMinistar Šarović na kritike privrednika priznaje da postojeći sistem nije pogodan.\n„Zakonodavstvo nije harmonizovano. Neću da govorim o jednom zakonu i stvarima o kojima se sudaramo sve ove godine, ali u šumi zakona imamo situaciju da su različiti propisi u kantonima, Federaciji BiH i Republici Srpskoj i oni koji žele da otvore biznis imaju ogromne probleme. Administracija je opterećujuća za mala i srednja preduzeća i u odnosu na prošlu godinu, na listi konkurentnosti Svjetske banke, a ona je izuzetno referentna, BiH je čak pala za par mjesta, jedva održava 89. 90. mjesto čemu moramo posvetiti veću pažnju“, podsjeća Šarović.


Beograd traži rešavanja pitanja pasa lutalica - Fond Mila - B92\nZakon o dobrobiti životinja (članovi 80 i 55) i predviđa prenos ovih nadležnosti na lokalne samouprave, ali je Beograd prvi grad koji je podneo ovakav zahtev.\nPolitika Grada Beograda je da se suočava sa problemima, a činjenica da je u poslednjim godinama došlo do udvostručenja nevlasničkih tzv. uličnih pasa govori da Grad ovom pitanju mora da posveti izuzetnu pažnju. Bez konkretnih nadležnosti rešavanje ovog pitanja nije moguće, zbog čega je Beograd ka Republici i uputio ovakav zahtev.\nGradonačelnik Dragan Đilas istovremeno je formirao i Specijalnu međuresornu komisiju čiji zadatak će biti sprovođenje Strategije grada za rešavanje pitanja nevlasničkih pasa.\nRazlog formiranja ove Komisije je činjenica da rešavanje pitanja problema nevlasničkih pasa, kao i sprovođenje politike odgovornog vlasništva nad kućnim ljubimcima ne može biti nadležnost samo Sektora zoohigijene, već da je neophodan koordinirani rad različitih sekretarijata, službi i preduzeća. Na čelu Specijalne međuresorne komisije biće Predrag Petrović, sekretar za komunalne poslove grada Beograda, a zadatak će joj biti i koordinacija sa ministarstvima, republičkim službama, inspekcijama i institucijama. Međuresorna komisija imaće i razvijenu saradnju sa nevladinim organizacijama koje se bave problemom nevlasničkih pasa i odgovornim vlasništvom.


Ovo je jedan od filmova o kojima smo već pisali, sa preporukom da ga obavezno pogledate. U njemu u glavnim ulogama možemo videti fenomenalni dvojac – Hugha Jackmana i Christiana Balea. Christian igra jednog od dvojice poznatih mađioničara koji se kroz film takmiče u tome ko će biti percipiran kao najbolji u karijeri koju su odabrali, odnosno, bore se za prestiž. Ovo je Christianova uloga u kojoj smo uživali, i koja je uspela da nas iznenađuje do samog kraja filma.\nJedna od fizički najekstremnijih i najzahtevnijih filmskih uloga u kojima smo videli Christiana, upravo je ona u filmu “The Machinist”, u kojem igra industrijskog radnika koji ima ekstremnih problema sa nesanicom. Usled ovog problema, on polako počinje da gubi i svoj razum. Christian je neverovatno smršao za ovu ulogu, u kojoj izgleda gotovo neprepoznatljivo, i zaista je pokazao performans za pamćenje.\nOvo je možda jedan od meni lično najdražih Christianovih filmova, iako ne važi za preterano uspešno ostvarenje. Ovaj film rađen je po motivima čuvene knjige “Fahrenheit 451”, i pokazuje nam kako izgleda distopijska budućnost u kojoj su ljudima zabranjena osećanja. Christiana možemo videti u ulozi agenta koji bi trebalo da održava novopostavljeni red, ali nakon što i on prestaje sa veštačkim sputavanjem svojih osećanja, sve se dijametralno menja.\nI za kraj, predstavljamo vam jednu od najranijih uloga u kojoj smo gledali mladog Christiana, a to je uloga Lauriea u filmu “Little Women” iz 1994. godine. Današnji Timothee Chalamet je nekadašnji Christian Bale, a sve devojke koje su odrasle uz ovaj film tokom devedesetih godina, od tada su definitivno zaljubljene u Christiana.


Podneta krivična prijava zbog ubistva bika kod Priboja – Sandzaklive.rs\n0 5,720 Manje od minute\nPrema poslednjim informacijama, povodom nedavnog slučaja ustreljenog bika na području Uvca, oštećeni Milorad Bukvić podneo je krivičnu prijavu protiv muškarca za koga sumnja da je izvršio to delo.\nMiloradu je tom prilikom iz vatrenog oružja upucan bik, a isti metak ranio je i jednu junicu, koja je uspela da preživi.\nIz Javnog tužilaštva u Užicu potvrđeno je za ZOOMUE da je podneta krivična prijava, za krivična dela neovlašćenog posedovanja oružja i zlostavljanja životinja. Tim povodom, vodiće se dalja istraga radi utvrđivanja odnosno odbacivanja krivice.\nOkrivljeni je, navodno, krivično delo izvršio jer su mu grla smetala i nanosila štetu dolaskom na ispašu u to područje.


Zbrka.com - Ceca i Oliver Mandić snimili duet Vreme za ljubav ističe - Zanimljivosti i Jet Set\nCeca i Oliver Mandić snimili duet Vreme za ljubav ističe\nCeca Ražnatović i Oliver Mandić premijerno predstavljaju duetsku pesmu „Kad prestanem da te volim 24. januara u „Ruskom caru!\nNajveća srpska folk zvezda Svetlana Ceca Ražnatović i pop pevač Oliver Mandić premijerno će predstaviti svoju duetsku pesmu „Kad prestanem da te volim 24. januara na promociji u beogradskom restoranu „Ruski car. Ovom promocijom Oliver će istovremeno i zvanično najaviti svoj veliki povratak na srpsku muzičku scenu.\nTekst za pesmu za koju svi tvrde da će postati jedan od najvećih hitova ove godine napisala je Marina Tucaković pre deset godina, a naći će se na najnovijoj Mandićevoj kompilaciji. Kako saznajemo, za ovu prelepu baladu uskoro bi trebalo da se snimi i video-spot.\nPoslednji studijski autorski album „Dođe mi da vrisnem tvoje ime Oliver je snimio 1985, a u međuvremenu je završio još jedan projekat, po imenu „Kada ljubav ubije, koji do danas nije objavljen i koji se nalazi u posedu Makse Ćatovića, vlasnika „Komune.\nNovak Djoković i Nataša Bekvalac zajedno u Bečićima\nGde odmaraju Željko, Jovana i Brena\nCeca - Vlada Stanojević nije gej\nSeverina u Budvi


Koronavirus i budžet – tri mjere za povjerenje i odgovornost – Institut alternativa\nInstitut alternativa » Odgovorne javne finansije » Koronavirus i budžet – tri mjere za povjerenje i odgovornost\nObjavljeno 24. 03. 2020. 23. 04. 2020.\nKoronavirus i budžet – tri mjere za povjerenje i odgovornost\nTransparentno, detaljno i redovno izvještavati o donacijama\nNema razloga da vanredne okolnosti budu izgovor za manjak transparentnosti. Naprotiv, Vlada u ovom periodu mora dodatno raditi na jačanju povjerenja građana i ako je potrebno, uvoditi nove prakse kao što bi bila transparentnost raspolaganja donatorskim sredstvima, koja neće ni usporiti niti onemogućiti opravdane hitne procedure i nabavke.\nStoga, pozivamo Nacionalno koordinaciono tijelo za zarazne bolesti da uspostavi sistem praćenja donacija kao i potrošnje sredstava sa jedinstvenog računa koji je otvoren za ovu svrhu. Važno je da građani i privredna društva koja doniraju ili planiraju da to urade, imaju povjerenje u raspolaganje njihovim novcem i blagovremene informacije o potrošnji. Na žiro računu je za 5 dana prikupljeno preko 2 miliona eura. Objavljivanjem ove informacije učinjen je prvi korak, ali se u narednim danima mora uspostaviti sistem za dnevno, detaljno, tabelarno izvještavanje o prilivima, ali još važnije, o izdacima sa ove linije. To je najmanje što Vlada može da uradi da se zahvali onima koji su donirali značajna sredstva, kao i da ohrabri buduće donatore.\nPrvi korak, ali nedovoljno na duže staze. Vladina informacija o stanju na računu\nOgraničiti neracionalnu i diskrecionu potrošnju\nNije dovoljno da Vlada upozorava budžetske korisnike da budu odgovorni i da štede novac. Neophodno da Ministarstvo finansija preduzme mjere štednje i stroge kontrole raspolaganja budžetskim sredstvima. Takođe, u pripremi za neumitni rebalans budžeta, potrebno je odraditi detaljnu analizu diskrecionih budžetskih linija i odustati od svih nepotrebnih rashoda. Ne samo da bi se pronašla sredstva za zdravstveni sistem, pružanje socijalne podrške i stabilizacione napore, već i zbog održivosti javnih finansija u toku ove godine i mogućnosti države da servisira obaveze.\nZbog okolnosti i mjera koje su na snazi, za očekivati je da se punjenje budžeta neće odvijati planiranom dinamikom, kao da ni plan budžeta neće biti ispunjen onako kako je izglasan u decembru. Ipak, u državnom budžetu se, odustajanjem od ili radikalnim smanjenjem neproduktivnih i diskrecionih linija tekućeg budžeta, mogu osloboditi sredstva potrebna kako za održavanje zdravstvenog sistema, tako i za podršku građanima i privredi.\nPodsjećamo da su za 2020. godinu, pored tekuće budžetske rezerve od 20 miliona (ne računajući podršku Montenegro Airlines-u), planirani izdaci od ukupno 52 miliona na budžetskim linijama za koje smo se mi, i bez pandemije i vanrednih mjera, zalagali da ih treba najprije radikalno smanjiti, a onda primjenu strogo kontrolisati. Među njima su:\nJubilarne nagrade – 0,4 miliona\nSlužbena putovanja – 5,4 miliona\nReprezentacija – 0,5 miliona\nIzdaci po osnovu ugovora o djelu – 8,5 miliona\nOstale naknade – 11,7 miliona\nOstali rashodi za materijal – 1,03 miliona\nOstale usluge – 14,8 miliona\nOstalo – 9,3 miliona\nRadi se o diskrecionim troškovima čije postojanje u ovoj mjeri nije opravdano ni u redovnim okolnostima. Naša istraživanja pokazuju da se, posebno na linijama označenim sa “ostalo”, najčešće pravdaju diskrecioni troškovi koji se odnose na kupovinu poklona, službena putovanja ugovore o djelu i slično.\nKontrolisati trošenje novca u javnim preduzećima\nPosebno je važno što je Vlada brzo zaustavila pojavu donacija u okviru državnog sektora, gdje su pojedina ministarstva i organi počeli donirati sredstva, što je isto kao da iz jednog svog džepa prebacite novac u drugi. Međutim, na isti način na koji je državni budžet jedinstven pa ne trpi pojedinačne donacije iz jednog kraja u drugi, treba da bude jedinstven i širi javni sektor koji uključuje javna preduzeća i opštine.\nMonteput dva puta donira na način suprotan zaključcima Vlade\nI pored zaključaka Vlade da se donacije centralizuju, kao i da se zabranjuje primanje donacija pojedinačnim djelovima zdravstvenog sistema, nastavila se praksa pojedinih javnih preduzeća da doniraju novac i opremu pojedinačnim medicinskim i drugim institucijama.\nVlada mora, preko svojih predstavnika u organima upravljanja 40 preduzeća čiji je osnivač ili većinski vlasnik, djelotvornije kontrolisati potrošnju, diskrecione i neobavezne troškove, kao i donacije. Pozivamo Vladu da na ovaj način onemogući preduzećima odlučivanje o donacijama i sponzorstvima na dosadašnji način i obezbijedi da sva “slobodna” sredstva budu uplaćivana na račun Nacionalnog koordinacionog tijela uz potpunu zabranu svih diskrecionih troškova.\nTekst originalno objavljen u dnevnim novinama “Vijesti”\nDonacije Koronavirus Ostalo Tekuća budžetska rezerva


Vlada za boračke kategorije godišnje izdvaja 300 miliona KM\nMinistar rada i boračko-invalidske zaštite Republike Srpske Milenko Savanović rekao je da resorno ministarstvo i Vlada Srpske pokazuju poseban senzibilitet i poštovanje prema boračkim kategorijama, koje su dale nemjerljiv doprinos za stvaranje Srpske, te dodao da se za ovu populaciju godišnje izdvaja 300 miliona KM ili deset odsto republičkog budžeta.\nOn je istakao da od tog iznosa resorno ministarstvo na godišnjem nivou izdvaja 227 miliona, a sredstva izdvajaju i Ministarstvo zdravlja i socijalne zaštite Srpske i Ministarstvo prosvjete i kulture u dijelu koji je u njihovoj nadležnosti.\n"Mnogo toga smo uradili za boračku populaciju. Izmjene i dopune Zakona o pravima boraca su usvojene 2012. godine i kroz njih smo obuhvatili ljude koji nisu imali nikakvih primanja, kroz mjesečni borački dodatak. Godišnji borački dodatak je uveden 2007. godine za prvu i drugu kategoriju, a mjesečni borački dodatak 2012. godine od prve do pete boračke kategorije", podsjeća Savanović u intervjuu Srni.\nKomentarišući zahtjeve pojedinih boračkih udruženja za izmjene i dopune Zakona o pravima boraca, Savanović ističe da je to dobar zakon, koji je obuhvatio prava porodica poginulih boraca, ratnih vojnih invalida i demobilisanih boraca, mada postoje neke odredbe koje treba mijenjati.\nOn je dodao da nije realno očekivati da će se zakon mijenjati u ovom sazivu Vlade i Narodne skupštine Republike Srpske.\n"To ne znači da u novom sazivu parlamenta i Vlade ne treba pristupiti promjenama određenih članova Zakona, u okviru postojećih budžetskih sredstava", napominje Savanović i dodaje da ekonomija Srpske još ne može podnijeti znatnije povećanje boračkih osnovica, ali da to ne znači da to toga neće doći u narednom periodu budući da je činjenica da ekonomija u Srpskoj raste.\nGovoreći o stambenom zbrinjavanju boračkih kategorija, Savanović je rekao da je do sada stambeno zbrinuto 8.256 ljudi, od čega 3.342 kroz izgradnju stanova, te 4.914 kroz nepovratne novčane pomoći u iznosu do 8.000 KM.\n"Ostalo nam je još da u narednim godinama stambeno zbrinemo one ljude koji se iz opravdanih razloga nisu prijavili krajem 2007. godine za stambeni program 2008-2018. godine", pojašnjava Savanović.\nKada je riječ o zakonu o radu, koji se u Srpskoj primjenjuje od početka 2016. godine, Savanović kaže da je taj zakon pokazao svoju opravdanost.\n"To ne znači da neće biti dopuna i izmjena ovog zakona na onim članovima koji se u praktičnom smislu nisu pokazali najboljim ili koji nisu u svojoj preciznosti dovedeni do kraja", kaže Savanović.\nOn je podsjetio da je Vlada, potpisivanjem memoranduma sa socijalnim partnerima - Savezom sindikata i Unijom udruženja poslodavaca Republike Srpske krajem 2017. godine, dogovorila da dođe do izmjena i dopuna nekih članova Zakona o radu.\n"Formirali smo radne grupe i obavili javnu raspravu po pitanju Zakona o radu i to sada analiziramo, sumiramo i to će pitanje biti prioritet novog saziva Narodne skupštine i nove Vlade Republike Srpske", kaže Savanović.\nOn napominje da je potpisanim memorandumom između Vlade i socijalnih partnera predviđeno da mora postojati konsenzus za izmjene i dopune određenih članova Zakona o radu.\n"Ne sumnjam da će toga biti, jer je interes svih - Vlade Republike Srpske, Saveza sindikata i Unije udruženja poslodavaca da imamo što bolji zakon u praktičnom smislu", ističe Savanović.\nŠto se tiče donošenja opšteg kolektivnog ugovora u Republici Srpskoj, Savanović je izrazio očekivanje da će ovo pitanje biti riješeno u naredenom periodu, podsjetivši da postoje nerazumijevanja između socijalnih partnera - sindikata i poslodavaca.\n"To je ostalo 'otvoreno' kad je u pitanju realni sektor i moramo brzo reagovati da zaštitimo radnike u tom sektoru, jer ima poslodavaca koji zloupotrebljavaju nepostojanje opšteg kolektivnog ugovora", naglašava Savanović.\nGovoreći o penzionerskoj populaciji u Srpskoj, Savanović je podsjetio da je Vlada 2016. godine donijela nimalo laku i hrabru odluku o tezorskom načinu isplate penzija, iako je bila svjesna činjenice da će to naročito u prvim mjesecima dodatno opteretiti budžet Republike.\n"Danas imamo stabilnu situaciju u vezi sa isplatom penzija. Desetog u mjesecu počinje isplata za prethodni mjesec i završava se do dvadesetog u mjesecu sa isplatama penzija koje su izvan Republike Srpske", istakao je Savanović.\nOn je napomenuo da je u periodu od 2013. godine u Srpskoj penzija povećana gotovo 20 odsto. "To je najveće povećanje penzija u okruženju", ističe ministar i dodaje da je realno očekivati da Vlada Srpske do kraja godine donese i odluku o jednokratnoj pomoći penzionerima sa najmanjim penzijama.\nŠto se tiče akcionih programa zapošljavanja u Republici, što je prvi put uvedeno 2007. godine, Savanović kaže da je ovogodišnjim akcionim planom predviđeno da 5.150 ljudi dobije posao.\nOn je podsjetio da su prioritet u ovim akcionim planovima demobilisani borci, porodice poginulih, ratni vojni invalidi, te realni sektor.\n"Ukupno od 2011. do 2018. godine imamo oko 28 hiljada ljudi zaposlenih kroz akcione planove, a za ove namjene je iz budžeta Srpske izdvojeno oko 100 miliona KM", rekao je Savanović.\nOn je dodao da je ovogodišnjim akcionim planom zapošljavanja predviđeno i da 1.210 mladih ljudi odradi pripravnički staž, od čega 210 ljudi iz kategorije porodica poginulih, za šta je iz budžeta na raspolaganju šest miliona KM.\nPrema njegovim riječima, u Republici Srpskoj je nezaposleno 1.032 djece poginulih boraca, od čega će oko 700 djece biti zaposleno u naredne dvije godine.\nTakođe, navodi Savanović, u ovoj godini Vlada Srpske izdvojila je u realni sektor oko 5,5 miliona KM za poslodavce koji su plaćali poreze i doprinose novoprimljenim radnicima.\n"Takođe, podigli smo kredit kod Svjetske banke koji bi uskoro trebalo da bude operativan, i svake godine će po tom osnovu po 10 miliona KM biti ubacivano u komponente zapošljavanja u realni sektor Srpske. To podrazumijeva otvaranje novih radnih mjesta, zapošljavanje mladih ljudi i jačanje ekonomije Republike", kaže Savanović.\nMilenko Savanović boračke kategorije izdvajanje\nDan ustanka protiv fašizma\nSavanović: Srpski narod opstao zahvaljujući antifašizmu\nSavanović: U BiH stradalo milion Srba, Srpska garant opstanka


Izrael hoće da predstavi dokaze da su palestinske NVO povezane sa terorizmom\nSvet Autor:Beta/AFP25. okt. 202120:58\nIzrael će poslati izaslanika u Vašington da predstavi dokaze koji opravdavaju odluku da se šest palestinskih nevladinih organizacija (NVO) stavi na listu terorističkih, rekao je jedan izraelski zvaničnik Frans presu.\nPalestinci u Pojasu Gaze da bi preživeli hvataju i prodaju ptice\nVlada Izraela je u petak objavila da je dodala šest palestinskih NVO, uključujui Al Hak (Al Haq) i Adamir (Adameer), koje brane ljudska prava i zatvorenike, na listu terorističkih jer su povezane s ekstremističkim Narodnim frontom za oslobodjenje Palestine (PFLP).\nTu odluku su oštro kritikovali Palestinska uprava i međunarodne organizacije, dok su SAD najavile da će se „konsultovati s izraelskim parterima kako bi pribavile više informacija“.\nNeimenovani visoki izraelski zvaničnik rekao je da će u narednim danima specijalni izaslanik izraelske bezbednosne službe Šin bet i ministarstva spoljnih poslova posetiti SAD i predstaviti dokaze o vezi tih šest NVO sa PFLP.\nKoordinatorka UN za humanitarne poslove na palestinskim teritorijama Lin Hejstings je izrazila zabrinutost za odluku vlade Izraela i ocenila da se time povećava pritisak na organizacije civilnog društva na okupiranim palestinskim teritorijama i da se može ozbiljno podriti njihov rad.\nHejstings je saopštila da je u kontaktu s izraelskim vlastima kao bi saznala nešto više o navedenim optužbama.\nProfesor prava sa Univerziteta Tel Aviv Eliav Lajblih je rekao da je gotovo nemoguće da palestinske NVO vide dokaze na kojima je zasnovana odluka vlade Izraela jer ih ministarstvo odbrane neće obelodaniti iz bezbednosnih razloga.\n„U 2021, ne možete proglasiti šest organizacija za ljudska prava terorističkim, a da ne ne pružite dokaz javnosti“, rekao je profesor Frans presu, označivši lošim izraelski zakon o kontraterorizmu iz 2016. godine koji je poslužio za optužbu palestinskih NVO.\nIzraelPalestinaSjedinjene Američke Državeterorizam


FABRIKA KISEONIKA U BANJALUCI ILI BIJELJINI: Za projekat zainteresovana kompanija iz Srbije - Glas Regije\nFABRIKA KISEONIKA U BANJALUCI ILI BIJELJINI: Za projekat zainteresovana kompanija iz Srbije\nBANJALUKA – Pogon za proizvodnju medicinskog kiseonika u Republici Srpskoj najvjerovatnije će biti stacioniran u Banjaluci ili u Bijeljini, potvrdio je izvor „Nezavisnih novina“.\n„Predstavnici te firme će do kraja ove nedjelje doći u Banjaluku, gdje bi trebalo da bude održan sastanak u Vladi Srpske. U svakom slučaju, riječ je o kompaniji koja je i te kako zainteresovana za proizvodnju u RS, ali će više detalja biti poznato tek nakon tog sastanka“, rekao je izvor „Nezavisnih novina“.\n„Sakupljajući informacije iz BiH i okruženja došli smo do saznanja da trenutno kvalifikovani ponuđači medicinskog kiseonika ne mogu zadovoljiti više od oko trećine potreba u BiH, što medicinske ustanove i njihov menadžment dovodi u nemoguću situaciju da krše propise ili uopšte ne liječe pacijente“, stoji u pismu.\n„Pozivam odgovorne osobe u zdravstvenom sistemu Republike Srpske da u skladu sa svojim nadležnostima organizuju nabavku tog lijeka“, naveo je Zolak.\n„Imamo pare, imamo podršku rukovodstva RS, ali nam je Agencija za lijekove na nivou BiH zavezale ruke. Mi ne možemo po zakonu naručiti kiseonik i opet moram doći u dilemu da li da kršim zakon ili da uzimamo kiseonik ne znam kako“, rekao je Ðajić.\n„Bivša ministarka zdravlja Austrije koja nam je bila u posjeti potvrdila je da je naš kiseonik 99,9 odsto čist“, kazao je Ðajić.\n„Firme koje rade na proizvodnji kiseonika za bolnice su sertifikovane i mogu da kažem da je kiseonik koji se kod vas koristi sigurno čist“, rekla je Andrea Kdolski, koja je i doktor specijalista za anesteziju i trenutno je na čelu Odjeljenja za zdravlje na Univerzitetu primijenjenih nauka Sent Polen.\nPrethodna PALI INSTAGRAM I FEJSBUK: Kolaps na društvenim mrežama prijavljuju mnogi korisnici iz BiH\nSljedeća U Srpskoj 260 novozaraženih, preminule 24 osobe


Srpski milijarder Dragan Ilić koji je u Argentini optužen za trgovinu kokainom i pranje novca, završio je u tamošnjem zatvoru posle spektakularnog venčanja sa jednom od venecuelanskih misica.\nIlić je luksuznom svadbom u jednom od najpoznatijih hotela u Buenos Ajresu, na kojoj su pevali Ceca Ražnatović, Mira Škorić i Aca Lukas, prekršio pravila kućnog pritvora koji je uspeo da izdejstvuje posle skoro dve godine provedenih u zatvoru u kome se našao zbog optužbe da je član međunarodnog narko-kartela.\nIlić je uhapšen u aprilu 2004. godine u akciji 'beli vinogradi' kada je argentinska policija zaplenila pošiljku vinskih boca namenjenih evropskom tržištu u kojima je nađen 171 kilogram čistog kokaina. Osim Ilića, tada je uhapšen i Srbin Dragan Tršić, kao i dvanaest pripadnika međunarodnog narko-kartela, među kojima i Filip Dragić, engleski državljanin.\nIlić je, kako saznaje 'Blic', rođen 1970. godine u Nišu i poznat je pod nadimkom Toni. Iz Niša je sa devetnaest godina otišao u Holandiju, odakle se 2002. godine uputio ka Argentini. Za njegovo ime u srpskoj javnosti prvi put se čulo pre mesec dana, kada su po novinama osvanule fotografije sa njegove svadbe. Tada se samo kroz priču provlačilo da je on kum Sretena Jocića zvanog Joca Amsterdam, glavnog srpskog narko-bosa u Evropi, čije se izručenje u Srbiju očekuje ovih dana. Iako Ilić nije poznat našoj policiji, srpska policija ima veliki broj podataka o njegovim kriminalnim aktivnostima u svetu.\n- To je vruć slučaj, na kome se intenzivno radi a mnoge krupne stvari biće poznate za desetak dana. Ilić nije kum samo sa Jocom Amsterdamom. Ima on desetak takvih kumova, i svi su upleteni u priču sa drogom - kaže izvor 'Blica' iz vrha MUP-a i navodi da Ilić u Nišu nije bio eksponiran, niti se tamo družio sa lokalnim kriminalcima.\nIlić i Tršić se dovode u vezu sa još nekoliko slučajeva trgovine drogom u Španiji, Velikoj Britaniji i Holandiji, ali za to nije bilo dokaza, zbog čega su obojica nedavno iz zatvora pušteni na režim kućnog pritvora. Ilić je tada dobio i dozvolu za skromno crkveno venčanje, ali je svadbom teškom 400.000 evra, kojoj je prisustvovalo 200 zvanica, iziritirao sudiju koji je dva dana kasnije naredio njegovo ponovno hapšenje. O svadbarskoj treski srpskog milijardera, umešanog u kokainsku aferu, izveštavale su argentinska televizija i glavni dnevni listovi pa je slučaj dospeo do američke Agencija za borbu protiv trgovine drogom (DEA) koja je uložila protest. Sudija je Ilića prekomandovao u zatvor, dok je Tršić i dalje u kućnom pritvoru, zbog operacije kuka.


Republički geodetski zavod: Postepeno otvaranje pristupa bazi podataka\nRepublički geodetski zavod je saopštio danas da se, počev od ponedeljka, 20. juna, u 7.30 časova, postepeno počelo sa otvaranjem pristupa bazi podataka RGZ za državne institucije.\n„Pristup podacima je najpre otvoren putem magistrale državnih organa. Mogu im pristupiti ministarstva, jedinice lokalne samouprave i javni beležnici preko sistema Ministarstva pravde“, objavio je Republički geodetski zavod.\nPROČITAJTE JOŠ: U firmi AGRO DUKAT počeo otkup pšenice ovogodišnjeg roda\nU praksi to znači da je omogućeno normalno funkcionisanje tržišta nepokretnosti. Ponovo je moguće obaviti poslove overe kupoprodajnih ugovora i preuzeti list nepokretnosti.\nRGZ navodi da je među prioritetima provera i puštanje u rad sistema za izdavanje građevinskih dozvola.\n„U postupku postepenog i kontrolisanog podizanja čitavog informacionog sistema RGZ-a do punog kapaciteta, tokom ove nedelje će se obavljati usaglašavanje komunikacijskih protokola i bezbednosnih politika. Ovi procesi će dovesti do planskih isključivanja određenih delova sistema. Zbog toga zvanični sajt Republičkog geodetskog zavoda u određenim periodima neće biti dostupan korisnicima“, dodaje se u saopštenju.\nPortalu zrenjaninski.com je juče nezvanično rečeno da će Služba za katastar nepokretnosti u Zrenjaninu početi sa radom do kraja nedelje.\nPodsetimo, od utorka, 14. juna, IT infrastruktura Republičkog geodetskog zavoda bila je meta intenzivnog hakerskog napada. Radi zaštite podataka, Republički geodetski zavod je aktivirao sve bezbednosne protokole i zaključao celokupan informacioni sistem RGZ-a.\nServisi RGZ-a zbog toga nisu bili dostupni spoljnim korisnicima dok se pretnja ne otkloni, kako bi se sprečila ugroženost sistema i podataka.\nTagovihakerski napad Republički geodetski zavod Služba za katastar nepokretnosti u Zrenjaninu


Osumnjičenima u slučaju Bentli ukinut pritvor, brane se sa slobode\nSudija za prethodni postupak na prijedlog Višeg javnog tužilaštva i odbrane u petak popodne ukinuo je pritvor prema okrviljenima, nakon što je tužilaštvo ispitalo predložene svjedoke, čime su ujedno prestali razlozi za njihovo dalje zadržavanje u pritvoru.\nTrojici osumnjičenih za ugrožavanje sigurnosti predsjednika Srbije Aleksandra Vučića u slučaju "bentli" ukinut je pritvor jer su ispitani predloženi svjedoci zbog kojih im je pritvor bio određen.\nOni se terete za krivično djelo ugrožavanje sigurnosti i to predsjednika Srbije Aleksandra Vučića, a u daljem toku postupka branit će se sa slobode.\nIz pritvora, u kojem su bili tri sedmice pušteni su u petak, pošto je u tužilaštvu svjedočio vlasnik "bentlija", bivši fudbalski reprezentativac Ivica Dragutinović, potvrdio je Tanjugu njihov branilac Goran Ninić.\nPortparol Višeg suda u Beogradu Bojana Stanković precizirala je za Tanjug da je sudija za prethodni postupak na prijedlog Višeg javnog tužilaštva i odbrane u petak popodne ukinuo pritvor prema osumnjičenima, nakon što je tužilaštvo ispitalo predložene svjedoke, čime su ujedno prestali razlozi za njihovo dalje zadržavanje u pritvoru.\nOni su uhapšeni 2. septembra, nedugo pošto su na kružnom toku oko 8.20 sati na Topčiderskoj zvijezdi naletjeli automobilom "bentli" španskih registarskih oznaka na vozilo u kojem se nalazio predsjednik Srbije, a koje se kretalo u koloni.


I zbog Trampa – Kosovu rampa\nKada se ukrste rezultati američkih predsedničkih izbora i srpske diplomatije, dobije se savet Prištini da ovoga puta preskoči pokušaj učlanjenja u Unesko. Inače bi opet ostala na pokušaju. Do jeseni ima vremena da razmišlja o tome.\nGeneralni sekretar NATO-a Jens Stoltenberg izjavio je da je siguran da će nova Vlada Crne Gore nastaviti kurs ka punopravnom članstvu u Alijansi, iako je ocenio da rok za konačno pristupanje još uvek nije utvrđen.\nNema prepreka članstvu Irana u ŠOS-u\nNe postoje prepreke da Iran postane članica Šangajske organizacije za saradnju (ŠOS) nakon što je razrešeno nuklearno pitanje, izjavio je stalni predstavnik Rusije u UN Vitalij Čurkin.\nSavet za opšte poslove EU, kojim je predsedavao delegirani ministar Vlade Slovačke Ivan Korčok, prihvatio je zahtev Bosne i Hercegovine za članstvo u Evropskoj uniji i poslao nalog Evropskoj komisiji za pripremu upitnika za BiH.\nUkrajina: Cilj je kvalifikovati se za članstvo u NATO-u\nUkrajinski ministar odbrane Pavel Klimkin izjavio je da je cilj Ukrajine da do 2020. godine ispuni sve uslove kako bi se kvalifikovala da postane pretendent na članstvo u NATO-u, piše nemački list „Velt“.\nStoltenberg: Finska treba samostalno da odluči o članstvu u NATO-u\nFinska treba samostalno da odluči da li želi da postane članica NATO-a, zahtev za članstvo te zemlje će se razmatrati na uobičajenim osnovama i sve negativne reakcije na tu temu bile bi neopravdane, izjavio je generalni sekretar Alijanse Jens Stoltenberg.\nSavetnik Kremlja Jurij Ušakov izjavio je danas da se očekuje da će Šangajska organizacija za saradnju (ŠOS), koju predvode Rusija i Kina, prihvatiti Iran kao svog sedmog punopravnog člana na samitu u Uzbekistanu.\nU drugom delu ekskluzivnog intervjua za „Sputnjik“ potpredsednik Vlade Srbije i ministar spoljnih poslova Ivica Dačić govori o predstojećim parlamentarnim izborima u Srbiji, o presudama Haškog tribunala, o pokušajima međunarodne zajednice da destabilizuje situaciju u našoj zemlji i regionu.\nPredsednik Evropske komisije Žan Klod Junker izjavio je da Ukrajina neće postati članica Evropske unije i NATO-a u narednih 20 godina, saopštila je agencija Rojters.


SAD: Rusija razmjestila tenkove u Siriji – Minber\nruj. 15, 2015 at 7:05 pm\nSAD: Rusija razmjestila tenkove u Siriji\nadmin 7 godina ago 442 views\nRusija je razmjestila sedam tenkova u sirijskoj aviobazi u blizini Latakije, uporišta sirijskog predsjednika Bashara al-Assada, saopštili su američki zvaničnici.\nNeimenovani američki zvaničnik je agenciji Reuters rekao da je u bazi viđeno sedam ruskih tenkova T-90.\nBritanska agencija navodi da dva zvaničnika tvrde da su Rusi tamo razmjestili i artiljeriju.\nBroj ruskih snaga\nPrije dva dana, također neimenovani američki zvaničnici su naveli da SAD vjeruju da je najmanje 200 pripadnika ruskih mornaričkih snaga stacionirano u blizni sirijskog grada Latakije, kao i da se posljednjih dana broj ruskih snaga povećao.\nAmerički predsjednik Barack Obama je izjavio da odluka Rusije da Siriji uputi vojno osoblje i opremu predstavlja strategiju koja je osuđena na propast.\nObama je ocijenio da to pokazuje da je sirijski predsednik Assad zabrinut i da se zato obraća ruskim savjetnicima za pomoć.\nŠef ruske diplomatije Sergej Lavrov rekao je jučer da će Rusija nastaviti da pruža vojno-tehničku podršku sirijskom rukovodstvu u borbi protiv prijetnje terorizma.\n“Nesumnjivo, isporuka naoružanja je bilo, ima ga i bit će nastavljeno, njih prate ruskih specijalisti koji pomažu odgovarajuće opremanje i obuku za rukovanje tim oružjem“, rekao je Lavrov za Prvi kanal ruske televizije.\nRuski ministar vanjskih poslova rekao je da je Moskva najavljivala da će pomagati sirijskom rukovodstvu, isto kao što pomaže Iraku i rukovodstvu drugih zemalja koje se suočavaju sa terorističkom prijetnjom.\nNedavno je objavljeno da Rusija Siriji šalje protivzračni raketni sistem u sklopu pojačane vojne podrške sirijskom predsjedniku Basharu al-Assadu.\nZapadni dužnosnici rekli su da će sistemom SA-22 upravljati ruski, a ne sirijski vojnici i da sistemom još nije stigao u Siriju.\n“Taj sistem je napredna verzija koju koristi Rusija i njime bi trebali upravljati Rusi u Siriji”, rekao je jedan od izvora, zapadni diplomata koji je upoznat sa svim procjenama američkih i izraelskih obavještajnih službi.\nRusija je također posljednjih mjeseci pojačala pomorske vježbe u sirijskim vodama i priprema se za nove vježbe, a rusko Ministarstvo odbrane objavilo je da je ruska mornarica u Sredozemlju održala više vježbi od maja do sada nego u cijeloj 2014.godini.\nadmin 15 rujna, 2015\nIspovijest neznanog penzionera\n‘Dokaz da je Evropa kršćanska’: Charlie Hebdo kritikovan zbog karikature Aylana Kurdija


Fondacija Novak Đoković donirala 12.000 evra za Biblioteku igračaka u Kragujevcu - Novak Djokovic Foundation\nVesti\tNovosti i informacije Fondacija Novak Đoković donirala ...\nFondacija Novak Đoković donirala 12.000 evra za Biblioteku igračaka u Kragujevcu\nby NDFAdmin, Objavljeno 11. апр 2013.\nUgovorom, koji je potpisan sa izvršnim direktorom Romanipena Božidarom Nikolićem predviđena je kupovina igračaka za poboljšanje rada Biblioteke igračaka, kao i kombija za rad mobilne biblioteke igračaka kako bi i deci iz udaljenih seoskih sredina bila dostupna.\nFondacija će takođe pomoći i realizaciju letnjeg kampa razvojnih veština pod nazivom Koračajmo zajedno za decu nižeg uzrastnog doba koji će biti održan na Goču.\n„Fondacija pomaže organizacije koje se bave inkluzijom, kao i ranim razvojem i obrazovanjem dece. Romanipen radi sjajnu stvar i uvek će imati našu podršku. Naš cilj je da ne budemo usamljeni u poboljšanju uslova obrazovanja dece nego da podržavamo sve one čija je misija ista kao i naša,”\nizjavila je Jelena Ristić direktorka Fondacije.\nIzvršni direktor Romanipena, Božidar Nikolić, zahvalio se na podršci i naglasio da im mnogo znači ne samo finansijska podrška, već i skretanje pažnje na projekat Biblioteka igračaka.\n„Prigradske sredine su najugroženije. Mi deci nosimo igračke, obilazimo ih i dovozimo da se igraju u Biblioteku. Sada kada smo dobili sredstva za kombi biće mnogo lakše da dođemo do svakog deteta,” naglasio je Nikolić.\nJelena se danas družila sa mnogobrojnom decom koja su došla da sa nestrpljenjem vide nove igračke koje se od danas nalaze u Biblioteci.


Strategija propalog kockara - Ekonomija - Dnevni list Danas\nPočetna » Vesti » Ekonomija » Strategija propalog kockara\nStrategija propalog kockara\nbarem u slučaju kada se privatni marginalni proizvod kapitala koristi kao pokazatelj društvenog marginalnog proizvoda. Umesto toga, činilo se da ključ rasta i razvoja leži ispod površine nepreglednog kapitala i može se odrediti na osnovu drugih parametara, kao što su veština, obrazovanje, tehnologija u širem smislu i poboljšanje u upravljanju.\nIpak, i dalje je postojalo mišljenje da je kapital neophodan, ako ne i dovoljan preduslov za ekonomski razvoj. Prema okviru koji je osmislio ekonomista Deni Rodrik, manjak kapitala može da postane prepreka za razvoj, odnosno „mesto gde se osećaju najsnažnije posledice loših monetarnih reformi“. Čak i u slučajevima kada drugi faktori u većoj meri sputavaju ekonomski razvoj, oni ne mogu biti izmenjeni ukoliko se ne izvrše suštinske promene u kapitalu. Nesumnjivo, visok stepen investicija predstavlja znak odsustva drugih prepreka za ostvarivanje napretka, što podrazumeva prosperitet i pozitivne trendove. Problem sa kojim se suočavaju ekonomski nerazvijene države jeste taj što nije lako ukloniti pojedine prepreke na putu ka uvećanju kapitala. Iz tog razloga, devedesetih godina prošlog veka usvojen je neoliberalistički princip koji je značio da će međunarodni protok kapitala biti ostvaren uklanjanjem pojedinih ograničenja koja su nekada bila obavezujuća, kao i smanjenjem korupcije, što je smatrano još jednom značajnom preprekom za ostvarenje napretka.\nPostojala je nada da će, kao što je to bio slučaj sa britanskim prekookeanskim investicijama do 1913. godine, kojima je finansiran veći deo industrijalizacije umereno razvijenih perifernih delova, kapital iz industrijski razvijenih zemalja obezbediti sredstva za industrijalizaciju nedovoljno razvijenih područja. Ali, rezultat takve inicijative dobro je poznat – iako je znatno uvećan međunarodni kapital, protok novca iz bogatih u siromašne države nikada nije ostvaren. U stvari, osnovni rezultat bio je ogroman dotok kapitala sa periferije u bogato jezgro. Za većinu pripadnika moje generacije, kao i za buduće naraštaje, poruka koju šalje tržište jeste da prednosti međunarodnog protoka kapitala ne uključuju uklanjanje ograničenja za uvećanje kapitala, što ne doprinosi ubrzanom razvoju perifernih delova sveta. To nije posledica činjenice da periferija predstavlja atraktivan izvor radne snage već toga što razvijene zemlje, naročito Sjedinjene Američke Države, štite kapital od nepredviđenih političkih potresa. Ali, uprkos pogrešnom toku osnovnog svetskog kapitala, i dalje se značajna sredstva usmeravaju od jezgra svetske ekonomije ka periferiji. Takođe, možemo se nadati da će takvi tokovi sa sobom povući i preusmerenje institucija i stručnjaka koji čine jezgro tako bogatim. Ipak, objektivni posmatrač može ukazati nekome sa ograničenim resursima i šansama za sprovođenje u delo ekonomskih reformi da bi oslanjanje na tu pretpostavku neoliberalizma moglo da predstavlja strategiju koja je s pravom nazvana: „Propast kockara“.\nZA Krov nad glavom: Rođendan svih ljudi koji rade za bolje društvo\nTeška nesreća na Pančevačkom mostu, kabina kamiona visi sa ograde mosta\nVlada Srbije je na sednici proteklog četvrtka donela odluku o izradi Prostornog plana područja posebne namene na kome će biti izgrađena reverzibilna hidroelektrana Bistrica i hidroelektrana Potpeć.\nEkonomija • danas 18:37\nRafovi sa šećerom u marketima u centru Leskovca danas...\nEkonomija • danas 18:30\nPelet je strateški proizvod i danas je, u poređenju...\nEkonomija • danas 17:34\nVrednost ruske rublje danas je dostigla najviši nivo u...


ŠTA SE DEŠAVA NA SRPSKOM TRŽIŠTU TELEKOMUNIKACIJA: Jednačine sa više nepoznatih - Nira Press\nPočetna » ŠTA SE DEŠAVA NA SRPSKOM TRŽIŠTU TELEKOMUNIKACIJA: Jednačine sa više nepoznatih\nSrpsko tržište telekomunikacija u zadnje vreme nalazi se u žiži javnosti. Iako dobar deo ove polemike ima političku konotaciju, pokušaćemo da ovde objasnimo druge dve dimenzije ovog problema, a to su tehničko-tehnološka i poslovna dimenzija.\nPiše: Nenad Tešić\nDomaće tržište telekomunikacija je u velikoj meri konsolidovano i svodi se na nekoliko igrača: Telekom Srbija, SBB, Orion, Sat-Trakt, PTT Kablovske mreže u oblasti fiksnih telekomunikacionih usluga (fiksna telefonija, internet, medijski sadržaji) i Telekom Srbija, Telenor i VIP u oblasti mobilne telefonije. Svi ostali „manji igrači“ su postali plen ovih velikih igrača.\nZa sveobuhvatno sagledavanje situacije treba uzeti u obzir i podatak da je ukupno tržište telekomunikacionih usluga u Srbiji iznosilo oko 1,75 milijardi evra na godišnjem nivou (poslednji podatak iz izveštaja RATEL-a iz 2019. godine), da je tokom prošle godine verovatno poraslo na oko 1,8 milijardi evra, a da je u 2021. godini realno očekivati da dostigne i 1,85 milijardi evra. Uz to, statistike pokazuju da prosečan stanovnik Srbije troši oko 5.500 dinara mesečno na telekomunikacione usluge, što je 10 odsto prosečne plate. Ovaj broj predstavlja jedan od najvećih prosečnih udela u novčaniku za telekomunikacione usluge u Evropi, pa nije ni čudo što se na tržištu Srbije vodi pravi mali „rat“.\nI dok Telekom Srbija jeste jedini pravi „incumbent“ operator na tržištu, SBB, Telenor i VIP imaju samo deo usluga koje mogu da ponude na tržištu. Tako SBB posluje samo u oblasti fiksnih usluga, a Telenor i VIP samo u mobilnim uslugama na tržištu.


„ŠUMADIJA“ VELIKO GRADILIŠTE\nČini se da nema lovačke organizacije poput Lovačkog udruženja „Šumadija“ u Kragujevcu, koja se ovim tempom izgrađuje na mnogim lokalitetima širom lovišta „Lepenica“. Posle prošlogodišnje izgradnje savremenih prihvatilišta za fazansku divljač u Grbicama, Novom Milanovcu, Bukorovcu i Rogojevcu, ove godine već je započela izgradnja novih prihvatilišta u Lužnicama i Čumiću, kao i uređenje Lovačkog doma u Desimirovcu. Grade se i drugi objekti u sekcijama „Žeželj“, „Kremenac“ i „Cerjak“.\nTakođe, preko 200 visokih savremenih čeka izgrađeno je širom lovišta, a tu su i mnoga solišta i hranilišta za sitnu i krupnu divljač.\nUzgojno-lovni centar u Šumaricama, koji predstavlja jedan od najznačajnijih savremenih objekata i sadržaja ove vrste u Srbiji, i dalje je mesto okupljanja lovnih radnika ne samo Šumadije već i cele Srbije.\nIzgrađeni objekti od savremene fazanerije, hladnjače za ulovljenu divljač, prelepog lovačkog doma i drugih pratećih sadržaja, primer su stvaranja jedne proizvodno radne celine ali i dobrog gazdovanja u ovim vremenima.


Certificate in Corporate Finance Foundations (CFF) od ove jeseni na LINK group BusinessAcademy | LINK group\nPolaznici BusinessAcademy koji žele da započnu ili unaprede karijeru iz oblasti korporativnih finansija u investicionim bankama, konsultantskim firmama, računovodstvenim agencijama i u drugim finansijskim institucijama, kao i u finansijskim službama u okviru kompanija, mogu da izaberu profesionalno usavršanja po CFF programu.\nCFF je prestižni međunarodni sertifikat iz oblasti korporativnih finansija koji izdaje First Finance Institute, sertifikaciono odeljenje u okviru First Finance Group, institucija sa 20-godišnjom tradicijom u edukaciji i sertifikaciji finansijskih profesionalaca širom sveta. CFF potvrđuje da kandidat poseduje temeljno znanje i kompetencije iz svih oblasti korporativnih finansija.\nViše o CFF sertifikacionom programu možete saznati na adresi: www.first-finance-institute.org.\nProgram školovanja koji se realizuje na LINK group BusinessAcademy u okviru odseka za Finansijski menadžment i odseka Investicioni menadžment i berzansko poslovanje usklađen je sa CFF programom.


Analitičari: Sporazum o pravosuđu važan, sporna ZSO – NovostiDana.rs\nAnalitičari: Sporazum o pravosuđu važan, sporna ZSO\nBećaj: ZSO najspornija tačka dijaloga\nMiletić o Sporazumu o pravosuđu\nMiletić: ZSO najosetljivija tačka dijaloga\nOstojić o implementaciji Sporazuma o pravosuđu\nBećaj o Sporazumu o pravosuđu\nBEOGRAD – Sporazum o pravosuđu, koji je juče usvojen u Briselu između Beograda i Prištine jedan je od najvažnijih do sada postignutih, ali najsporniji deo dijaloga je formiranje Zajednice srpskih opština, ocenili su danas učesnici skupa o dosadašnjem toku dijaloga.\nAnalitičar i bivši potpredsednik Skupštine Kosova Petar Miletić rekao je agenciji Tanjug da smatra da je sporazum o pravosuđu jedan od najvažnijih, jer će građani Kosova konačno posle 16 godina „pravnog vakuma“ dobiti sud, odnosno počeće da se rešava ogroman broj nerešenih predmeta.\nPrema njegovim rečima, on očekuje da će i oko implementacije tog dogovora biti problema, pre svega oko odabira sudija.\n„Konkursi za sudije, tužioce i pomoćno osoblje su obavljeni i sada dolazi do odabira. Oni koji ne budu bili izabrani biće nezadovoljni, a samim tim očekujem da će oni svoje nezadovoljstvo javno ispoljiti i tu bi moglo da dođe do određenih problema“, ocenio je Miletić.\nPolitički analitičar i profesor Fakulteta političkih nauka u Prištini Behljulj Bećaj kazao je da Sporazum o pravosuđu veoma važan jer odražava najvitalnije interese prava Srba ma Kosovu.\nPrema njegovim rečima, ukoliko je sporazum izraz stvarne volje potisnika tog dokumenta nema razloga da se ne sprovede.\n„Međutim, imajući u vidu dosadašnju praksu zvaničnika koji su potpisivali silne sporazume, koji nikada nisu sprovedeni, postoji izvesna sumnja da će biti prepreka ili izgovora da se dogodi da se sporayum ne sprovodi“, rekao je Bećaj agenciji Tanjug.\nNovinar Zoran Ostojić smatra da sporayum ne bi trebalo da bude težak za implementaciju, jer zajedno sa realizacijom sporazuma o policiji Srbi na Kosovu ipak dobijaju, posebno na severu Kosova, nešto što se zove pravna država, vladavina zakona.\n„Kada se vratimo unazad i setimo se da tamo nikakvih zakona nije bilo, ovo je napredak. Za normalne, obične ljude, koji se svakodnevno bore za opstanak sebe i svoje porodice, ovo je zaista pomak. Imaće sud, policiju, nikoneće moći da postavi bombu i da zna da mu zbog toga ništa biti neće“, rekao je Ostojić.\nIpak, oni ocenjuju da će najteži deo dijaloga i sporazuma nastalih iz tog procesa biti formiranje ZSO.\nPrema rečima Petra Miletića, veoma je pogrešno što se formiranje Zso gura u drugi plan, jer se to provlacći kroz prvih šest tačaka sporazuma Beograda i Prištine potpisanog 2013. godine.\n„To je najosetljivije pitanje i po Beograd i po Prištinu i tu očekujem problem, ali konačno će oni, koji su inicijatiori dijaloga, morati oštrije i značajnije da reaguju prema onima koji blokiraju formiranje zajenice ZSO“, rekao je Miletić.\nBećaj smatra da je formiranje ZSO najspornija tačka ne samo zbog svoje kompleksnosti već i zbog negodovanja opozicionih stranaka na Kosovu.\n„Sporno je i zbog konfuzije stvorene zbog same konstitucije zajednice koje traži mišljenje Ustavnog suda Kosova, a taj sud je dao primedbe i pretpostavljam da će te primedbe naići na neodobrenje srpskog korpusa na kosovu koji bi hteo da zajednica ima i izvršne kompetencije koje se osporavaju od strane Ustavnog suda, odnosno albanske većine na Kosovu“, rekao je Bećaj.\nPrema njegovim rečima ni vlast na kosovu nema političku volju da dođe do formiranja ZSO, jer bi to moglo da šteti vlasti koja je nosilac sporazuma.\nZoran Ostojić ocenio je da proces formiranja ZSO ide sporo, ali da je važno da se odvija jer je relaksacija odnosa Beograda i prištine važna pre svega zbog ljudi koji žive na Kosovu.


Vučić: Ničija porodica ne sme biti ugrožena u Srbiji - Izazov\nVučić: Ničija porodica ne sme biti ugrožena u Srbiji\nRadio-televizija Srbije\t 12. septembra 2021. 13:06\nPredsednik Vučić je, tokom posete Kraljevu, rekao da bi "bio užasno razočaran da bilo ko misli da može da radi protiv bilo čije porodice bilo gde".\n"To bi bio skandal i govorilo najgore o našoj zemlji", rekao je predsednik tokom otvaranja fabrike "Leoni" u Kraljevu.\nPoručio je da ničija porodica ne sme biti ugrožena u Srbiji.\n"To se događa kada se vidi oružje u kolima, posebno u vozilu sa tablicama odakle dolaze pripadnici škaljaskog i kavačkog klana", naveo je Vučić.\n"Đukanović želi Crnu Goru bez Srba"\nPredsednik Srbije Aleksandar Vučić izjavio je, reagujući na izjavu crnogorskog predsednika Mila Đukanovića da bi "Srbija Kosovo bez Albanaca i Crnu Goru bez Crnogoraca", da se iza te izjave krije Đukanovićeva podsvest, jer je on zapravo taj koji želi Crnu Goru bez Srba.\n"Ja niti želim niti je moguće Kosovo bez Albanaca, niti Crna Gora bez onih koji se izjašnjavaju Crnogorci. To je nemoguće i nikada mi nije bio cilj", naveo je Vučić.\nKako kaže, iza te izjave leži podsvest Mila Đukanovića, koji želi, i dodaje, uvek je želeo i sve što je radio, radio je da postoji Crna Gora bez Srba.\n"Ja želim Crnu Goru u kojoj će da žive Crnogorci, Srbi, Albanci, Bošnjaci, i svi ostali, samo da svi imaju pravo da budu ono što jesu. Samo nemojte da se služite trikovima. On želi da stvaranjem Crnogorske pravoslavne crkve, pokaže da tamo nema SPC. Upravo ste autoprojekcijom pokazali da je to tako", rekao je predsednik Srbije.\n"Izmišljate, da biste sakrili prave namere prema Srbima u Crnoj Gori", poručio je Vučić.\n"Nemam nikakve obaveze prema Rio Tintu"\nPredsednik Srbije Aleksandar Vučić rekao je da nema novih aktivnosti u vezi Rio Tinta, nikakve se nove radnje ne preduzimaju, već se čeka da ta kompanija pokaže kakva im je ideja, te istakao da se odluka neće donositi, a da se narod pre toga ne pita.\nVučić je, u Kraljevu, na pitanje da prokomentariše poruke sa jučerašnjeg protesta "Ustanak za opstanak" da se ponište sve obaveze prema Rio Tintu koje imaju vlada, on i nadležna ministarka, uzvratio pitanjem kakve on ima obaveze prema Rio Tintu.\n"Nemam baš nikakvu obavezu za razliku od nekih drugih koji su ih imali, ili bih mogao da posumnjam da ih imaju, koji su im dali istražna prava, a da nisu ništa dobili. Oni iz bivšeg režima Đilas, Jeremić, Dulić, koji su Rio Tintu dali 2004. da uđu u zemlju bez dinara", istakao je Vučić.\nNaglasio je da on nema nikakve obaveze ni prema kome, i da nema ni 100, 600 ili milion evra, već živi normalan život, živi za Srbiju, a ne za bogatstvo.\n"Čekamo da pokažu kakva je njihova ideja. Ništa se neće dešavati narednih meseci. Čekamo da vidimo pa, da analiziramo ima li smisla. Moguće je da ćemo reći da nismo zadovoljni, ili da ima smisla, ali nećemo donositi odluku a da ne pitamo narod. Nećemo da pitamo umesto naroda biznismene poput Ćute. Ljudi mogu biti mirni nema novih aktivbnosti, laži su da su mašine tamo", rekao je Vučić.\nO ekološkom protestu\nVučić je, povodom ekološkog protesta, rekao da toj temi treba pristupiti veoma ozbiljno, kao i da će ozbiljno odgovoriti na ozbiljne i odgovorne primedbe, dok će sve ostalo, kaže, biti u skladu sa zakonom.\nDodao je da je Srbija demokratska zemlja, u kojoj svako ima pravo da protestuje i da izražava nezadovoljstvo, dok su skupovi mirni.\n"Ne radujem se što je bilo relativno malo ljudi. Ali, ni to nije mali broj ljudi, morate da poštujete i 3.000, 4.000 ljudi. Tu temu moramo da uzmemo veoma ozbiljno, da vidimo šta radimo. Bolji životni standard i veća zaposlenost ljudi, dovodi do pitanja čistog vazduha, kanalizacije, prečišćavanja voda", rekao je Vučić.\nTo su, kaže, pitanja na koja država mora da pruži odgovor, i odgovoriće već u okviru realizacije plana "Srbija 2025".


Vesti online / Vesti / Srbija / Srbija zahteva da se uključi u istragu o ubistvu Ivanovića\nČetvrtak 24. 6. 2021.\nSrbija zahteva da se uključi u istragu o ubistvu Ivanovića\nPotpredsednik Vlade Republike Srbije i ministar unutrašnjih poslova dr Nebojša Stefanović još jednom je danas istakao zahtev Republike Srbije međunarodnim institucijama na Kosovu i Metohiji da se naši državni organi uključe u istragu ubistva Olivera Ivanovića.\nStefanović ističe našu potpunu posvećenost rešavanju ovog slučaju\nKako je navedeno u saopštenju, on je naglasio da je naša zemlja potpuno posvećena rešenju ovog slučaja i da će učiniti sve, da snagom svojih istražnih organa, dođe do onih koji su ubili Ivanovića i privede ih pravdi.\nStefanović je podsetio da su već prvog dana Ministarstvo unutrašnjih poslova, Ministarstvo pravde i Tužilaštvo za organizovani kriminal poslali Euleksu i UNMIK-u zahteve da se naši državni organi uključe u istragu ovog ubistva i da budu njen aktivan deo.\n- Ono što zabrinjava ovih dana jeste činjenica da se često čuju tonovi iz ovih međunarodnih institucija da ne postoji dokument kojim je Srbija to tražila, da prosto nemaju zahtev Srbije, iako smo mi to ponovili i na najvišem državnom nivou. To je rekao predsednik Srbije Aleksandar Vučić, to su izjavili resorni ministri, kao i direktor policije. Ovi tonovi su se čuli i pored brojnih pisanih dokumenata koje smo uputili i obraćanja svim relevantnim institucijama sa zahtevom za uključivanje naših državnih organa u istragu - istakao je Stefanović.\nVučić traži da se u istragu uključe srpski organi; Tači: Priština spremna da sarađuje\nMinistar je naveo da je Republika Srbija, takođe, na relevantnim sajtovima objavila dokumenta kojima od Euleksa i UNMIK-a traži učešće naših državnih organa u istrazi.\n- Zbog toga insistiramo na što skorijem uključivanju našeg tužilaštva i policije u ovu očigledno složenu istragu, kako bi što pre došli do ubica Olivera Ivanovića -istakao je Stefanović.\nMinistar je upozorio da se već sada vidi da iz istrage, odnosno od istražnih organa na Kosovu i Metohiji koji sprovode istragu ovog teškog krivičnog dela, cure određene informacije prema medijima koje mogu otežati dalji tok istrage.\nStefanović apeluje na sve koji se bave istragom da pokušaju da maksimalno zaštite informacije do kojih dolaze istražnim radnjama, jer će to biti najbolji način da što pre otkrijemo počinioce.\n- Još jednom ističemo našu potpunu posvećenost rešavanju ovog slučaju i zahtev da se naši državni organi uključe u istragu. Republika Srbija učiniće sve da snagom svojih istražnih organa dođe do onih koji su ubili Olivera Ivanovića i privede ih pravdi - poručio je Stefanović.\nSRBIJA "Kosovska policija nudi razmenu informacija"\nSRBIJA "Stanje pune borbene gotovosti i dalje traje"\nSRBIJA Stefanović: Đilas i Obradović su napadali pripadnike MUP-a\nHRONIKA Istraga protiv Ivanovića pokrenuta u februaru 2013.


SAD osuđuju "zlostavljanje" stranih novinara u Kini\nAutomobil se probija kroz vodu dok se talasi, izazvani tajfunom In-Fa, razbijaju o obalu, u Kvingdaou, Kina, 25. jula 2021. (Photo by STR / AFP)\nPrimedbe SAD usledile su manje od 24 sata nakon što je Peking optužio BBC za emitovanje "lažnih vesti" o prošlonedeljnim razornim poplavama u centralnoj provinciji Henan i nakon što je britanski emiter rekao da su njegovi novinari bili izloženi neprijateljstvu.\n"Sjedinjene Države duboko su zabrinute zbog sve oštrijeg nadzora, uznemiravanja i zastrašivanja američkih i drugih stranih novinara u Narodnoj Republici Kini, uključujući strane novinare koji pokrivaju razaranja i gubitke života uzrokovane nedavnim poplavama u Henanu", rekao je portparol Stejt dipartmenta Ned Prajs u saopštenju.\n"Vlada NR Kine tvrdi da pozdravlja strane medije i podržava njihov rad, ali njene radnje govore drugačije", rekla je Prajs.\nPortparol kineskog ministarstva spoljnih poslova Žao Lijian ranije je u četvrtak nazvao BBC "Radio-difuznom kompanijom lažnih vesti" koja je "napala i blatila Kinu, ozbiljno odstupivši od novinarskih standarda".\nBBC je saopštio da su njeni reporteri koji pokrivaju poplave bili izloženi onlajn napadu, dok su izveštači drugih medija maltretirani na terenu u "napadima kojima se i dalje ugrožavaju strani novinari".\nBBC je izvestio o prošlonedeljnim poplavama u gradu Žengžou, u kojima je poginulo 14 ljudi i više od 500 putnika koji su putovali metroom u vreme saobraćajnog špica, kada je tunel podzemne železnice potopljen, baš kao i osetljivost na bilo kakav negativan prikaz Kine.\nNeprijateljski raspoloženi stanovnici Žengžoua prisilili su novinare AFP-a da izbrišu snimke, a okružilo ih je na desetine muškaraca dok su izveštavali o potopljenom saobraćajnom tunelu.\nŽao je u četvrtak rekao da strani dopisnici "uživaju otvoreno i besplatno okruženje za izveštavanje u Kini".\nMeđutim, grupe za slobodu štampe kažu da se prostor za rad inostranih novinara sužava, pa novinari bivaju praćeni na ulicama, trpe uznemiravanje na internetu i bivaju im odbijene vize.\nU svojoj izjavi od četvrtka, Price je pozvao Kinu da ne ograničava pristup medija Zimskim olimpijskim igrama u Pekingu 2022. godine.\n"Pozivamo NRK da se ponaša kao odgovorna država nadajući se dobrodošlici stranim medijima i svetu za predstojeće zimske olimpijske i paraolimpijske igre u Pekingu 2022.", navodi se u njegovoj izjavi.